Bibl/Aviel S. Iann - Wikimammenn\nBibl/Aviel S. Iann\nL. Prud’homme, 1866 (Levr kentañ Eil levr, p. 475-507)\n◄ Aviel S. Lukaz. Aviel S. Iann. Obériou ann Ébestel. ►\nAVIEL SANTEL JÉZUZ-KRIST,\n1. Er penn-ken̄ta édo ar Gér, hag ar Gér a ioa gan̄d Doué, hag ar Gér a ioa Doué.\n2. Hé-man̄ a ioa er penn-ken̄ta gan̄d Doué.\n3. Kémen̄t trâ a zô bét gréat gan̄t-han̄ : ha nétrâ eûz a gémen̄d a zô bét great, n’eo bet gréat hép-z-han̄.\n4. Enn-han̄ edo ar vuez, hag ar vuez a oa goulou ann dûd :\n5. Hag ar goulou a luc’h enn devalien, hag ann devalien né deûz kéd hé boellet.\n6. Bez’ é oé eunn dén kaset gan̄d Doué, péhini a ioa hanvet Iann.\n7. Hé-man̄ a zeuaz da dést, da rei testeni d’ar goulou, évit ma krédehé ann holl dré-z-han̄.\n8. Né kéd hén̄ a oa ar goulou ; hôgen deued e oa évit rei testeni d’ar goulou.\n9. Hen-hon̄t a oa ar gwîr c’houlou, péhini a sklera kémen̄d dén a zeû er béd-man̄.\n10. Er béd édo, hag ar béd a zô bét gréat gan̄t-han̄, hag ar béd n’en deûz kéd hé anavézet.\n11. Enn hé drâ eo deûet, hag hé dûd n’hô deûz két hé zigéméret.\n12. Hôgen da gémen̄d hini en deûz hé zigéméret, en deûz rôed ar galloud da véza gréat bugalé Doué, d’ar ré a gréd enn hé hanô :\n13. Péré n’in̄t két ganet eûz ar goâd, nag eûz a ioul ar c’hîk, nag eûz a ioul ann dén, hôgen eûz a Zoué.\n14. Hag ar Gér a zô bét gréat kîk, hag eo bet ô choum enn hon touez : ha gwélet hon eûz hé c’hloar, gloar é-c’hîz eûz a Vâp penn-her ann Tâd, leûn a drugarez hag a wirionez.\n15. Iann a zô testéni anézhan̄ hé-unan, hag é krî, ô lavarout : Hé-man̄ eo ann hini diwar-benn péhini em eûz lavared d’é-hoc’h : Ann hini a dlé don̄t war va lerc’h a zô bét lékéat em raok, râg em raog é oa.\n16. Hag holl hon eûz digéméret eûz hé leûnder, ha trugarez évit trugarez.\n17. Râg al lézen a zô bét rôet gan̄t Moisez, hôgen ann trugarez hag ar wiriouez a zô bét gréat gan̄t Jézuz-Krist.\n18. Dén n’en deûz biskoaz gwélet Doué : ar Mâp penn-her, péhini a zô é askré ann Tâd en deûz hép-kén komzed anézhan̄.\n19. Chétu ann desténi a rôaz Iann, pa oé kased d’ézhan̄ béleien ha lévited gan̄t Iuzevien Jéruzalem évid ôber ar goulenn-man̄ digan̄t-han̄ : Piou oud ?\n20. Hag éc’h an̄savaz, ha na nac’haz két : hag ec’h an̄savaz : Né két mé eo ar C’hrist.\n21. Hag hî a c’houlennaz digan̄t-han̄ : Piou ’ta ? Hag Éliaz oud-dé ? Hag hén̄ a lavaraz : N’ounn két. Ha Profed oud-dé ? Hag hén̄ a respoun̄taz : Nann :\n22. Lavaroud a réjon̄d éta d’ézhan̄ : Piou oud, évit ma respoun̄timp d’ar ré hô deûz hor c’haset ? Pétrâ a lévérez ac’hanod da-unan ?\n23. Hag hén̄ a lavaraz : Mé eo mouéz ann hini a lén̄v el léac’h distrô : Grît ma vézô éeun hen̄d ann Aotrou, ével ma en deûz lavaret ar Profed Izaiaz.\n24. Hôgen ar ré a ioa bét kased d’ézhan̄ a oa Farizianed.\n25. Eur goulenn all a réjon̄d out-han̄, ô lavarout : Pérâg éta e vadézez-té, ma n’oud nag ar C’hrist, nag Éliaz, nag eur Profed ?\n26. Iann a respoun̄taz hag a lavaraz d’ézhô : Mé a vadez enn dour : hôgen bez’ éz eûz unan enn hô touez, ha na anavézit két :\n27. Hen-nez eo a dlé don̄t war va lerc’h, hag a zô bét lékéad em raok : ha na zellézann két diéréa liamm hé voutou.\n28. Kémen̄t-man̄ a c’hoarvézaz é Bétania enn tû all d’ar Jourdan, é péléac’h é badézé Iann.\n29. An̄trônôz Iann a wélaz Jézuz péhini a zeûé d’hé gavout, hag é lavaraz : Chétu Oan Doué, chétu ann hini a lam péc’héjou ar béd.\n30. Hen-nez eo, diwar-benn péhini em eûz bét lavaret : Don̄d a ra war va lerc’h eunn dén, péhini a zô bét lékéad em raok ; râg em raog é oa.\n31. Ha mé na anavézenn kéd anézhan̄ ; hôgen deûed ounn da vadezi enn dour, évid hé rei da anaout enn Israel.\n32. Ha Iann a rôaz ann desténi-man̄, ô lavarout : Gwéled em eûz ar Spéred ô tiskenni eûz ann én̄v é doaré eur goulm, hag eo choumet war-n-ézhan̄.\n33. Ha mé na anavézenn kéd anézhan̄ ; hôgen ann hini en deûz va c’hased da vadézi enn dour, en deûz lavared d’in : Ann hini war béhini é wéli ar Spéred ô tiskenni, hag ô choum war-n-ézhan̄, hen-nez eo a vadez er Spéred-San̄tel.\n34. Ha mé em eûz gwélet ; hag em eûz rôet testéni pénaoz eo hé-man̄ Mab Doué.\n35. An̄trônôz Iann a ioa c’hoaz énô, gan̄d daou eûz hé ziskibled.\n36. Hag ô sellout ouc’h Jézuz péhini a valéé, é lavaraz : Chétu Oan Doué.\n37. Ann daou ziskibl-zé ô véza hé glevet ô komza ével-sé, a iéaz war lerc’h Jézuz.\n38. Jézuz ô véza troed hé benn, hag ô wélout pénaoz é teûen̄d war hé lerc’h, a lavaraz d’ézhô : Pétrâ a glaskit-hu ? Ar ré-man̄ a lavaraz d’ézhan̄ : Rabbi (da lavaroud eo, Mestr), péléac’h é choumez ?\n39. Hag hén̄ a lavaraz d’ézhô : Deûit ha gwélit. Don̄t a réjon̄t hag é choumjon̄t gan̄t-han̄ ann deiz-zé ; râk war-drô ann dékved heur é oa.\n40. An̄dré breûr Simon-Per a ioa unan eûz ann daou hô doa klevet Iann, hag a ioa éat war lerc’h Jézuz.\n41. Hé-man̄ a gavaz da gen̄ta hé vreûr Simon, hag a lavaraz d’ézhan̄ : Kaved hon euz ar Mési (da lavaroud eo ar C’hrist).\n42. Hag é kasaz anézhan̄ da Jézuz. Hôgen Jézuz ô véza selled out-han̄, a lavaraz d’ézhan̄ : Té eo Simon mâb Jona : Kéfaz é vézi hanvet, da lavaroud eo Méan.\n43. An̄trônôz Jézuz a fellaz d’ézhan̄ mon̄d da C’haliléa, hag a gavaz Filip. Ha Jézuz a lavaraz d’ézhan̄ : Deûz war va lerc’h.\n44. Hôgen Filip a ioa eûz a Vetsaida, kéar An̄dré ha Per.\n45. Ha Filip ô véza kavet Natanael, a lavaraz d’ézhan̄ : Kaved hon eûz ann hini diwar-benn péhini hô deûz skrivet Moizez hag ar Brôféded ; kaved hon eûz Jézuz a Nazaret mâb Jozef.\n46. Ha Natanael a lavaraz d’ézhan̄ : Hag eûz a Nazaret é hell don̄d eunn dra-bennâg a vâd ? Filip a lavaraz d’ézhan̄ : Deûz ha gwél.\n47. Jézuz ô wélout Natanael ô ton̄d d’hé gavout, a lavaraz anézhan̄ : Chétu eur gwir Israélit, é péhini n’eûz kéd a drôidel.\n48. Natanael a lavaraz d’ézhan̄ : A béléac’h éc’h anavézez-té ac’hanoun ? Jézuz a respoun̄taz hag a lavaraz d’ézhan̄ : Abars ma en deûz Filip da c’halvet, em eûz da wélet, pa édot dindân ar wézen-fiez.\n49. Natanael a respoun̄taz hag a lavaraz d’ézhan̄ : Mestr, Mâb Doué out, Roué Israel out.\n50. Jézuz a respoun̄taz hag a lavaraz d’ézhan̄ : Dré ma em eûz lavared d’îd em boa gwélet ac’hanoud din̄dân ar wézen fiez, é krédez : brasoc’h traou a wéli éged ar ré-man̄.\n51. Hag hén̄ a lavaraz d’ézhan̄ : É-gwirionez hel lavarann d’é-hoc’h, pénaoz é wélot ann én̄v digor, hag Élez Doué ô piña hag ô tiskenni war Mâb ann dén.\n1. Tri deiz goudé é oé gréad eunn eûreûd é Kana é Galiléa : ha mamm Jézuz a ioa énô.\n2. Jézuz a oé ivé pédet da von̄d d’ann eûreûd gan̄d hé ziskibled.\n3. Hag ô véza n’hô doa kéd a wîn, mamm Jézuz a lavaraz d’ézhan̄ : N’hô deûz kéd a wîn.\n4. Ha Jézuz a lavaraz d’ézhi : Maouez : pétrâ a zô étré té ha mé ? Né két c’hoaz deûet va heur ?\n5. Hé vamm a lavaraz d’ar zervicherien : Grît kémen̄d a lavarô d’é-hôc’h.\n6. Hôgen béz’ é oa énô c’houéac’h pôd-dour mein évit ar skarzérez a réa ar Iuzevien, ha pép-hini anézhô a zalc’hé daou pé dri gon̄vor.\n7. Jézuz a lavaraz d’ézhô : Kargid ar pôdou a zour. Hag hî hô c’hargaz bété ar barr.\n8. Neûzé Jézuz a lavaraz d’ézhô : Tennit bréma, ha kasid d’ar c’hen̄ta mével. Hag é kaschon̄t.\n9. Hôgen kerken̄t ha ma en doé ar c’hen̄ta mével tan̄véet ann dour a ioa deûed da wîn, ô véza na wié kéd a béléac’h é teué, hôgen ar mévellou peré hô doa tenned ann dour a wié, a c’halvaz ar pried,\n10. Hag a lavaraz d’ézhan̄ : Pép dén a rô da-gen̄ta ar gwîn mâd : ha pa hô deûz ann dûd évet kalz, é rô d’ézhô neûzé ann distéra : hôgen té éc’h eûz miret ar gwîn mâd bété vréma.\n11. Hen-nez a oé ar c’hen̄ta eûz a vurzudou Jézuz, a réaz é Kana eûz a C’haliléa : hag ével-sé é rôaz da anaout hé c’hloar, hag hé ziskibled a grédaz enn-han̄.\n12. Goudé-zé é tiskennaz da Gafarnaom, gan̄d hé vamm, hé vreûdeûr hag hé ziskibled ; ha na joumchon̄t kéd énô némeûr a zeisiou.\n13. Ha Pask ar Iuzevien a ioa tôst, ha Jézuz a biñaz da Jéruzalem.\n14. Hag é kavaz enn templ tûd péré a werzé éjenned, dén̄ved ha koulmed, ha marc’hadourien arc’han̄t azézet énô.\n15. Goudé béza gréad eur skourjez gan̄d kerdin voan, é kasaz anézhô holl eûz ann templ, gan̄d ann dén̄ved, hag ann éjenned : hag é taolaz d’ann douar arc’han̄t ar varc’hadourien arc’han̄t, hag é tiskaraz hô zaoliou,\n16. Hag é lavaraz d’ar ré a werzé koulmed : Tennid ann dra-zé ac’hann, ha na rît két eûz a dî va Zâd eunn tî a werzidigez.\n17. Hôgen hé ziskibled hô doé koun pénaoz eo bét skrivet : Ann oaz eûz da dî a wast ac’hanoun.\n18. Neûzé ar Iuzevien a lavaraz d’ézhan̄ : Dré bé arouéz é tiskouézi d’é-omp é helfez ôber kémen̄t-sé ?\n19. Jézuz a respoun̄taz hag a lavaraz d’ézhô : Disman̄trid ann templ-man̄ ; hag é savinn anézhan̄ a-nevez a-benn tri deiz.\n20. Hag ar Iuzevien a lavaraz d’ézhan̄ : C’houéac’h vloaz ha daou-ugen̄t euz bét ô sével ann templ-zé, ha té a zavô anézhan̄ a-benn tri deiz ?\n21. Hôgen hén̄ a gomzé eûz a dempl hé gorf.\n22. Ha pa oé saved a varô da véô, hé ziskibled hô doé koun pénaoz en doa lavared ann dra-zé, hag é krédchon̄t er Skritur, hag er gér en doa lavaret Jézuz.\n23. Hag é-pâd ma édo é Jéruzalem da c’houél Bask, kalz a dûd a grédaz enn hé hanô, ô wélout ar vurzudou a réa.\n24. Hôgen Jézuz na fisié kéd enn-hô, râg ho anaout a réa holl,\n25. Ha n’en doa kéd a ézomm é teûjé dén da rei testéni d’ézhan̄ diwar-benn eunn dén, râg hén̄ a wié pétrâ a ioa enn dén.\n1. Hogen bez’ éz oa eunn dén é-touez ar Farizianed, han̄vet Nikodémuz, péhini a ioa Prin̄s ar Iuzevien.\n2. Hé-man̄ a zeûaz enn nôz da gavout Jézuz, hag a lavaraz d’ézhan̄ : Mestr, gouzoud a réomp pénaoz oud deûed a berz Doué da gélenner d’é-omp : râk dén na hell ôber ar vurzudou a réz, néméd Doué a vé gan̄t-han̄.\n3. Jézuz é respoun̄taz hag a lavaraz d’ézhan̄ : É-gwirionez hel lavarann d’îd, pénaoz dén na hell gwélout rouan̄télez Doué, ma n’eo két ganet a-nevez.\n4. Nikodémuz a lavaraz d’ézhan̄ : Pénaoz éc’h hell béza ganet eunn dén, hag hén̄ kôz ? Hag hen̄ a hell mon̄d eur wéach é kôv hé vamm, ha béza ganet eunn eil gwéach ?\n5. Jézuz a respoun̄taz d’ézhan̄ : É-gwirionez hel lavarann d’îd, pénaoz ma na véz ganet eunn dén a-nevez énn dour hag er Spéred-San̄tel, na hell két mon̄d é rouan̄télez Doué.\n6. Ar pez a zô ganet euz ar c’hîk, a zô kîk : hag ar péz a zô ganet euz ar spéred, a zô spéred.\n7. Na vézez két souézet em bé lavared d’îd, pénaoz eo réd d’îd béza ganet eunn eil gwéach.\n8. Ar Spéred a c’houéz el léac’h ma kâr : hag é klevez hé vouéz ; hôgen na ouzoud kéd a béleac’h é teû, na péléac’h éz â : ével-sé é c’hoarvez gan̄t kémen̄d hini a zô ganet eûz ar spéred.\n9. Nikodémuz a respoun̄taz hag a lavaraz d’ézhan̄ : Pénaoz éc’h hell c’hoarvézout kémen̄t-sé ?\n10. Jézuz a respoun̄taz hag a lavaraz d’ézhan̄ : Pétrâ, té a zô mestr enn Israel, ha na ouzoud két kémen̄t-sé ?\n11. É-gwirionez hel lavarann d’îd, pénaoz é lévéromp ar péz a ouzomp, ha pénaoz é rôomp testéni eûz ar péz hon eûz gwélet, ha koulskoudé na zigémérit két hon testéni.\n12. Ma na grédit kéd d’in pa gomzann d’é-hoc’h eûz a draou ann douar, pénaoz é krédot-hu d’in ma komzann d’é-hoc’h eûz a draou ann én̄v ?\n13. Dén n’eo piñed enn én̄v, néméd ann hini a zô diskenned eûz ann én̄v, Mâb ann dén péhini a zô enn én̄v.\n14. Hag ével m’en deûz Moizez saved eunn aer enn distrô, ével-sé eo réd é vé savet Mâb ann dén :\n15. Évit na varvô két kemen̄d hini a gréd enn-han̄, hôgen m’en dévézô ar vuez peûr-baduz.\n16. Râk Doué en deûz karet kémen̄t ar béd, ma en deûz rôed hé Vâb penn-her : évit na varvô két kémen̄d hini a gréd enn-han̄, hôgen m’en dévézô ar vuez peûr-baduz.\n17. Râk Doue n’en deûz két kased hé Vâb er béd, évit barna ar béd, hôgen évit ma vézô salvet ar béd gan̄t-han̄.\n18. Néb a gréd enn-han̄, né két barnet : hôgen néb na gréd két, a zô barnet a-vréma : ô véza na gréd kéd é hanô Mâb pénn-her Doué.\n19. Hôgen chétu a béléac’h é teû ar varnédigez-zé : dré ma eo deûed ar goulou er béd, hag eo bét gwell gan̄d ann dûd ann dévalien égéd ar goulou : râg hô ôberiou a zô fall.\n20. Râk piou-bennâg a ra drouk, a gasa ar goulou, ha ne zeû kéd ouc’h ar goulou, évit na vézô két diskleriet hé ôberiou.\n21. Hôgen piou-bennâg a ra diouc’h ar wirionez, a zeû ouc’h ar goulou, évit ma vézo gwélet hé ôberiou ; râg hé Doué in̄t bét gréat.\n22. Goudé-zé é teûaz Jézuz, gan̄d hé ziskibled, é douar Judéa ; choum a réa énô gan̄t-hô, hag e vadézé.\n23. Iann a vadézé ive é Aennou tôst da Zalim ; râg énô éz oa kalz a zoureier, ha kalz a zeûé hag a oa badézet.\n24. Neûzé Iann né oa két bét c’hoaz lékéad er vâc’h.\n25. Hôgen eur striv a zavaz étré diskibled Iann hag ar Iuzevien diwar-benn ar Skarzidigez.\n26. Hag é teûjon̄t da gavout Iann, hag é léverjon̄t d’ézhan̄ : Mestr, ann hini a ioa gan-éz enn tu all d’ar Jourdan, ha da behini éc’h eûz rôet testéni, a vadez bréma, hag ann holl a iâ d’hé gavout.\n27. Iann a respoun̄taz hag a lavaraz : Dén na hell digémérout nétrâ, némét rôed é vé bét d’ézhan̄ eûz ann én̄v.\n28. C’houi hoc’h-unan a zô testéni d’in pénaoz em eûz lavared d’é-hoc’h : Né két mé eo ar C’hrist ; hôgen kased ounn bét enn hé raok.\n29. Néb en deûz eur c’hrég, a zô ozac’h : hôgen miñoun ann ozach, péhini a zô enn hé zâ, hag a zélaou anézhan̄, a zô laouen-brâz pa glev mouéz ann ozac’h. Leûn eo éta a lévénez.\n30. Réd eo éta d’ézhan̄ kreski, ha d’in bihanaat.\n31. Néb a zô deûed eûz ann néac’h, a zô dreist ann holl. Néb a zô eûz ann douar, a zô eûz ann douar, hag hé lavar a zalc’h eûz ann douar. Néb a zeû eûz ann én̄v, a zô dreist ann holl.\n32. Testénia a ra ar péz en deûz gwélet ha klevet : ha dén na zigémer hé desténi.\n33. Néb en deûz digéméret hé desténi, en deûz diskouézet pénaoz é oa Doué gwirion.\n34. Râg ann hini en deûz kaset Doué, a lavar komsiou Doué : ha Doué na rô kéd d’ézhan̄ hé spéred dré gemm.\n35. Ann Tâd a gâr ar Mâb : hag en deûz lékéat pép-trâ étré hé zaouarn.\n36. Néb a gréd er Mâb, en deûz ar vuez peûr-baduz : hôgen néb na gréd kéd er Mâb, na wélô kéd ar vuez peûr-baduz : hogen buanégez Doué a joumô war-n-ézhan̄.\n1. Jézuz éta ô véza klevet penaoz ar Farizianed a wié é réa muioc’h a ziskibled égét Iann, hag é vadézé muioc’h a dûd égét-han̄,\n2. Pétrâ-bennâg na vadézé két Jézuz, hôgen hé ziskibled hép-kén,\n3. A iéaz-kuîd eûs ar Judéa, hag a zistrôaz é Galiléa.\n4. Rak réd é oa d’ézhan̄ tréménoud dré ar Samari.\n5. Don̄d a réaz ’ta enn eur géar eûz a Samari, hanvet Sikar, tôst d’ann digwéz a rôaz Jakob d’hé vab Jozef.\n6. Hôgen énô éz oa feunteun Jakob. Ha, Jézuz ô véza skuîz eûz ann hen̄t, a azézaz war ar feunteun-zé. War-drô ar c’houec’hved heur édo.\n7. Don̄d a réas eur vaouez eûz a Zamari évit tenna dour, ha Jésuz a lavaraz d’ézhi : Rô da éva d’in.\n8. (Râg é ziskibled a ioa éad é kéar évit préna boéd).\n9. Hôgen ar vaouez-zé eûs a Zamari a lavaraz d’ézhan̄ : Pénaoz té pa oud eûz a Judéa, é c’houlennez-té da éva digan-én̄, ha me eûz a Zamari ? Rag ar Iuzevien na vourron̄t két gan̄d ar Samaried.\n10. Jézuz a respoun̄taz hag a lavaraz d’ézhi : Ma anavézchez rô Doué, ha piou eo ann hini a lavar d’îd : Rô da éva d’in, martézé ez pé da-unan goulenned da éva digan̄t-han̄, hag en defé rôed d’îd dour béô.\n11. Ar vaouez a lavaraz d’ézhan̄ : Aotrou, n’éc’h eûz két péadrâ da denna dour, hag ar pun̄s a zô doun : a béléac’h éta éz pé dour béô ?\n12. Ha brasoc’h oud égéd hon tad Jakob, péhini en deûz rôed d’é-omp ar pun̄s-man̄, ha péhini en deûz évet dour anézhan̄, kerkouls hag hé vugalé, hag hé loéned ?\n13. Jézuz a respoun̄taz, hag a lavaraz d’ézhi : Piou-bennâg a ev eûz ann dour-man̄, en dévézô c’hoaz sec’hed : hôgen piou-bennâg a évô eûz ann dour a rôinn d’ézhan̄, n’en dévézô bikenn a zec’hed :\n14. Hôgen ann dour a roinn d’ézhan̄, a zeûi enn-han̄ ar vammen eûz a eunn dour a zilammô bétég er vuez peûr-baduz.\n15. Ar vaouez a lavaraz d’ézhan̄ : Rô d’in eûz ann dour-zé, évit n’am bézô kéd a zec’hed, ha na zeuinn kéd aman̄ da denna dour.\n16. Jézuz a lavaraz d’ézhi : Kéa, galv da ozac’h, ha deûz aman̄.\n17. Ar vaouez a respoun̄taz hag a lavaraz d’ézhan̄ : N’em eûz kéd a ozac’h. Jézuz a lavaraz d’ézhi : Lavaret mâd éc’h eûz : N’em eûz ked a ozac’h :\n18. Râk pemb ozac’h éc’h eûz bét, hag ann hini éc’h eûz bréma né kéd da ozac’h : lavaret mâd éc’h eûz.\n19. Ar vaouez a lavaraz d’ézhan̄ : Aotrou, gwéloud a rann pénaos oud eur Profed.\n20. Hon tadou hô deûz azeûlet war ar ménez-man̄, ha c’houi a lavar pénaoz é Jéruzalem éma al léac’h é péhini eo réd azeûli.\n21. Jézuz a lavaraz d’ézhi : Maouez, kréd d’in, don̄d a ra ann heur, é péhini na azeûlot mui ann Tâd, na war ar ménez-sé, nag é Jéruzalem.\n22. C’houi a azeûl ar péz na anavézit két : nî a azeûl ar péz a anavézomp ; râg ar zilvidigez a zeû eûz ar Iuzevien.\n23. Hôgen don̄d a ra ann heur, ha deûed eo, é péhini ar gwir azeûlerien a azeûlô ann Tâd é spered hag é gwirionez.\n24. Doué a zô spéred, réd eo d’ar ré a azeûl anézhan̄, hé azeûli é spéred hag é gwirionez.\n25. Ar vaouez a lavaraz d’ézhan̄ : Gouzoud a rann pénaoz é tlé don̄d ar Mési (da lavaroud eo ar C’hrist) ; pa vézô deûed éta, é tiskleriô d’é-omp pep-trâ.\n26. Jézuz a lavaraz d’ézhi : Mé eo péhini a gomz gan-éz.\n27. Ha neûze e teûaz hé ziskibled, hag é oan̄t souézet ô véza ma komzé oud eur vaouez. Hôgen dén na lavaraz d’ézhan̄ : Pétrâ a glaskez, pé pérâg é komzez oud hou-man̄ ?\n28. Hôgen ar vaouez a lézaz hé fôd dour, hag a iéaz é kéar, hag a lavaraz d’ann dûd ac’hanô :\n29. Deûit ha gwélid eunn dén, péhini en deûz lavared d’in kémen̄d em eûz gréat : ha né kéd hén̄ ar C’hrist ?\n30. Mon̄d a réjon̄d éta er-méaz eûz a géar, hag éz éjon̄d d’hé gavout.\n31. Koulskoude hé ziskibled a dôstaaz out-han̄, hag a lavaraz d’ézhan̄ : Mestr, debr.\n32. Hôgen hén̄ a lararaz d’ézhô : Eur boéd em eûz da zibri ha na anavézit két.\n33. Neûzé ann diskibled a lavaraz ann eil d’égilé : Hag unan-bennâg en défé kased da zibri d’ézhan̄ ?\n34. Ha Jézuz a lavaraz d’ézhô : Va boéd eo ôber ioul ann hini en deûz va c’haset, évit ma peûrc’hrinn hé ôber.\n35. Ha na livirit-hu két c’houi, pénaoz da benn pévar miz é teûi ar médérez ? Chétu mé a lavar d’é-hoc’h : Savid hô taou-lagad, ha sellid oud ar mésiou, gwenn in̄d évid ar médérez.\n36. Ha néb a véd a zigémer ar gôbr, hag a zastum frouez évid ar vuez peûr-baduz : évit ma en em laouénai néb a hâd kerkoulz ha néb a véd.\n37. Rak é kémen̄t-mañ eo gwîr ar gér a lavar : pénaoz unan a hâd, hag eunn all a véd.\n38. Hô kased em eûz da védi ar péz n’hoc’h eûz két labouret : ré all hô deûz labouret, ha c’houi a zô éad enn hô labour-hî.\n39. Kalz eûz a Zamaritaned ar géar-zé a grédaz enn-han̄, dré ann abek d'ar gér-man̄ é doa lavared ar vaouez-zé : Lavared en deûz d’in kémend em euz gréat.\n40. Ar Zamaritaned éta ô véza deûed d’hé gavout, a bédaz anézhan̄ da choum énô. Hag hén̄ a joumaz énô daou zervez.\n41. Ha kalz muioc’h a grédaz enn-han̄ dré ann abek d'hé brézek.\n42. Hag é lavaren̄d d’ar vaouez-zé ; N’eo mui évid ar péz éc’h eûz lavaret é krédomb bréma ; râg hé glevet hon eûz hon-unan, hag é ouzomp pénaoz eo évit-gwîr Salver ar béd.\n43. Daou zervez goudé éz éaz-kuîd ac’hanô ; hag éz éaz é Galiléa.\n44. Râk Jézuz a lavaré hé-unan, pénaoz eur Profed a zô héb hanô-mâd enn hé vrô hé-unan.\n45. O véza éta deûed é Galiléa, ar C’haliléaded hen digéméraz ervâd, dré m’hô doa gwélet ar pez en doa gréat é Jéruzalem é deiz ar goél ; râg é deiz ar goél éz éjon̄d dî.\n46. Jézuz a zeûaz a-nevez da Gana é Galiléa, é péléac’h en doa gréat gwîn gan̄d dour. Hag énô éz oa eur Prin̄s pehini en doa eur mâb klân̄ é Kafarnaom.\n19. É-gwirionez hel lavarann d’é-hoc’h : Ar Mâb na hell ôber nétrâ anézhan̄ hé-unan, ha na ra néméd ar péz a wél hé Dâd oc’h ôber ; râk kémen̄d a râ ann Tâd, ar Mâb a ra ivé ével-t-han̄.\n27. Labourit, nann évid ar boéd a ia da goll, hôgen évid ann hini a bâd bétég er vuez peûr-baduz, a rôi d’é-hoc’h Mâb ann dén. Râg hé-man̄ eo en deûz arouézed Doué ann Tâd.\n28. Hag hî a lavaraz d’ézhan̄ : Pétrâ a raimp-ni évid ôber ôberiou Doué ?\n29. Jézuz a respoun̄taz hag a lavaraz d’ézhô : Hé-man̄ eo ôber Doué, ma krédot enn hini en deûz kaset.\n30. Hag hî a lavaraz d’ézhan̄ : Pé arouéz a réz-té, évit pa hé gwélimp ma krédimp d’îd ? Pétrâ a réz-té ?\n31. Hon tadou hô deus debret ar mann enn distrô, hervez ma eo skrivet : Rôed en deûz d’ézhô da zibri bara ann én̄v.\n32. Neûzé Jézuz a lavaraz d’ézhô : É-gwirionez, é-gwirionez hel lavarann d’é-hoc’h : Moizez n’en deûz két rôed d’é-hoc’h bara ann én̄v, hôgen va Zâd eo a rô d’é-hoc’h ar gwir vara eûz ann én̄v.\n33. Râk bara Doué eo ar bara a zô diskenned eûz ann én̄v, hag a rô ar vuez d’ar béd.\n34. Hôgen hî a lavaraz d’ézhan̄ : Aotrou, rô d’é-omp bépréd ar bara-zé.\n35. Ha Jézuz a lavaraz d’ézhô : Mé a zô ar bara a vuez : néb a zeû d’am c’havout n’en dévézô kéd a naoun ; ha néb a gréd enn-oun n’en dévézo bikenn a zec’hed.\n36. Hôgen hel lavared em eûz d’é-hoc’h, va gwélet hoc’h eûz, ha n’hoc’h eûz két krédet enn-oun.\n37. Ar ré holl a rô va Zâd d’in, a zeûi d’am c’havout : ha na daolinn két er-méaz ann hini a zeûi d’am c’havout.\n38. Rak diskenned ounn eûz ann én̄v, nann évid ôber va ioul, hôgen évid ôber ioul ann hini en deûz va c’haset.\n39. Hôgen hou-man̄ eo ioul va Zâd péhini en deûz va c’haset ; pénaoz na gollinn hini eûz ar ré holl en deûz rôed d’in, hôgen ma tazorc’hinn anézhô enn deiz divéza.\n40. Hôgen hou-man̄ eo ioul va Zâd péhini en deûz va c’haset ; pénaoz piou-bennâg a wél ar Mâb, hag a gréd enn-han̄, en dévézô ar vuez peûr-baduz, hag é tazorc’hinn anézhan̄ enn deiz divéza.\n41. Ar Iuzevien a voudé out-han̄, ô véza m’en doa lavaret : Mé a zô ar bara buézek a zô diskennet eûz ann én̄v.\n42. Hag é lavaren̄t : Ha né kéd hé-man̄ Jézuz mâb Jozef, eûz a béhini éc’h anavézomb ann tâd hag ar vamm ? Pénaoz éta é lavar-hén̄ eo diskenned eûz ann én̄v ?\n43. Hôgen Jézuz a respoun̄taz hag a lavaraz d’ézhô : Na voudit kéd étré-z-hoc’h.\n44. Dén é-béd na hell don̄d d’am c’havout, néméd didennet é vé gan̄t va Zâd péhini en deûz va c’haset : ha mé a zazorc’hô anézhan̄ enn deiz divéza.\n45. Ha skrived eo er Broféded : Hag é vézin̄d holl desket gan̄d Doué. Piou-bennâg en deûz klevet ann Tâd hag en deûz desket, a zeûi d’am c’havout.\n46. Né kéd en défé dén gwélet ann Tâd, neméd ann hini a zeû eûz a Zoué : hen-nez en deûz gwélet ann Tâd.\n47. É-gwirionez, é-gwirionez hel lavarann d’é-hoc’h : Néb a gréd enn-oun, en deûz ar vuez peûr-baduz.\n48. Mé a zô ar bara a vuez.\n49. Hô tadou hô deûz debret ar mann enn distrô, hag in̄t marô.\n50. Hôgen hé-man̄ eo ar bara a zô diskenned euz ann én̄v ; évit na varvô két néb en deûz debret eûz anézhan̄.\n51. Mé a zô ar bara buézek a zô diskennet eûz ann én̄v.\n52. Mar tebr eur ré eûz ar bara-zé, é vévô da vikenn : hag ar bara a rôinn, eo va c’hîk a rôinn évit buez ann dûd.\n53. Koulskoudé ar Iuzevien a strivé étré-z-hô, ô lavarout : Pénaoz éc’h hell hen-nez rei d’é-omp hé gîk da zibri ?\n54. Hôgen Jézuz a lavaraz d’ézhô : É-gwirionez, é-gwirionez, hel lavarann d’é-hoc’h : Ma na zebrit két kîk Mâb ann dén, ha ma na évit kéd hé c’hoad n’hô pézô kéd ar vuez enn-hoc’h.\n55. Néb a zebr va c’hîk, hag a év va goâd, en deûz ar vuez peûr-baduz, ha mé hen dazorc’hô enn deiz divéza.\n56. Râk va c’hik a zô eur gwîr voéd, ha va goad a zô eur gwîr vraoued.\n57. Néb a zebr va c’hîk, hag a év va goâd, a choum enn-oun, ha mé enn-han̄.\n58. É-c’hîz ma eo béô va Zâd, péhini en deûz va c’haset, hag ounn béô dré va Zâd ; ével-sé neb a zebrô ac’hanoun a vévô dré-z-oun.\n59. Hen-nez eo ar bara a zô diskennet eûz ann én̄v. Né kéd ével ar mann hô deûz debret hô tadou, hag hî a zô marô koulskoudé. Néb a zebr ar bara-man̄, a vévô da vikenn.\n60. Ann traou-zé a lavaraz pa gélenne er sinagog é Kafarnaom.\n61. Hôgen kalz eûz hé ziskibled, ô klevoud ann dra-sé, a lavaraz : Garô eo ar geriou-zé, ha piou a hell hô sélaoui ?\n62. Hôgen Jézuz, péhini a wié enn-han̄ hé-unan pénaos hé ziskibled a voudé diwar-benn kémen̄t-sé, a lavaraz d’ézhô : Gwall-skouér a gémérid eus a gémen̄t-sé ?\n63. Ha mar gwélit Mâb ann dén ô piña el léac’h ma édo ken̄t ?\n64. Ar Spéred eo a rô ar vuez : ar c’hîk na hell nétrâ : ar geriou em eûz lavared d’é-hoc’h a zô spéred ha buez.\n65. Hôgen béz’ éz eûz hiniennou enn hô touez ha na grédon̄t két ; râk Jézuz a wié adaleg ar penn-ken̄ta péré a ioa ha na gréden̄t két, ha piou e oa ann hini a dlié hé werza.\n66. Hag é lavaraz : Dré-zé eo em eûz lavared d’é-hoc’h pénaoz dén na hell don̄d d’am c’havout, ma n’eo rôed d’ézhan̄ don̄t gan̄t va Zâd.\n67. A neûzé kalz eûz hé ziskibled en em dennaz adré ; ha n’az éan̄t mui d’hé heûl.\n68. Ha Jézuz a lavaraz d’ann daouzék : Ha c’houi, ha na fell kéd d’é-hoc’h ivé mon̄t-kuît ?\n69. Simon Per a respoun̄taz d’ézhan̄ : Aotrou, étrézé piou éz ajemp ? Té éc’h eûz geriou ar vuez peûr-baduz.\n70. Ha nî a gréd hag a anavez pénaoz oud ar C’hrist Mâb Doué.\n71. Kémen̄t-man̄ a lavaré diwar-benn Iuzaz Iskariot mâb Simon ; râg hen-nez eo a dlié hé werza, évit-han̄ da véza unan eûz ann daouzék.\n1. Hôgen abaoé neûzé Jézuz a gerzé é Galiléa ; râk na fellé kéd d’ézhan̄ kerzoud er Judéa, dré ma klaské ar Iuzevien ann doaré d’hé laza.\n2. Tôst é oa goél ar Iuzevien, hanvet goél ann Teltou.\n3. Hé vreûdeûr a lavaraz éta d’ézhan̄ : Kéa ac’hann, ha kéa er Judéa, évit ma wélô ivé da ziskibled ar péz a réz.\n4. Râk dén̄ na labour é-kûz, ma fell d’ézhan̄ beza anavézet gan̄t ann holl : pa réz kémen̄t-sé, en em rô da anaoud d’ar béd holl.\n5. Râg hé vreûdeûr na gréden̄t kéd enn-han̄.\n6. Jézuz éta a lavaraz d’ézhô : Né két c’hoaz deûet va amzer ; hogen hoc’h amzer-c’houi a zô bépréd daré.\n7. Ar béd na hell kéd hô kasaat : hôgen va c’hasaat a ra ; dré ma rôann testéni diwar hé benn, pénaoz eo fall hé ôbériou.\n8. Id c’houi d’ar goél-man̄ ; évid-ounn-me né d’ann kéd d’ar goél-man̄ ; râk va amzer né kéd deûet c’hoaz.\n9. Goudé béza lavaret kémen̄t-sé, é choumaz é Galiléa.\n10. Hogen pa oé éad hé vreûdeûr kuît, éz éaz ivé d’ar goél, nann enn eunn doaré anat, hôgen é-c’hîz é-kûz.\n11. Râg ar Iuzevien a glaské anézhan̄ é-pad ar goél, hag a lavaré : Péléac’h éma hen̄-nez ?\n12. Hag eur boud brâz a ioa diwar hé benn é-touez ar bobl. Râk lôd a lavaré : Eunn dén mad eo. Hôgen ré all a lavaré ; Nann, hôgen touella a ra ar bobl.\n13. Koulskoudé dén na gomzé huel diwar hé benn, gan̄d aoun râg ar Iuzevien.\n14. Hôgen war-drô kreiz ar goél, Jézuz a biñaz d’ann templ, hag en am lekéaz da gélenna.\n15. Hag ar Iuzevien a ioa souézet brâz, hag a lavaré : Pénaoz é oar hé-man̄ ar Skrituriou, pa n’en deûz kéd hô desket ?\n16. Jézuz a respoun̄taz hag a lavaraz d’ézhô : Va c’hélénnadurez né kéd d’in, hôgen d’ann hini en deûz va c’haset.\n17. Mar fell da unan-bennâg ôber ioul Doué, éc’h anavézô mar teû va c’hélénnadurez diout-han̄, pé mar komzann ac’hanoun va-unan.\n18. Néb a gomz anézhan̄ hé-unan a glask hé c’hloar hé-unan : hôgen néb a glask gloar ann hini en deûz hé gaset, hen-nez a zô gwirion, ha n’eûz kéd a c’haou enn-han̄.\n19. Ha n’en deûz két Moizez rôed al lézen d’é-hoc’h ; hag hini ac’hanoc’h na vîr al lézen ?\n20. Pérâg é likit-hu hô poell d’am laza ? Ar bobl a respoun̄taz hag a lavaraz : Ann diaoul a zô gan-éz ; piou a laka hé boell d’az laza ?\n21. Jézuz a respoun̄taz hag a lavaraz d’ézhô : Eunn ôber em eûz gréat, hag holl oc’h souézet-brâz.\n22. Koulskoudé Moizez en deûz rôed d’é-hoc’h ann trô-drouc’h : (né kéd é teûfé eûz a Voizez, hôgen eûz ann tadou) hag é trô-drouc’hid ann dén da zeiz ar sabbat.\n23. Mar tigémer eunn dén ann trô-drouc’h da zeiz ar sabbat, hép terri lézen Moizez, pérâg é sav droug enn-hoc’h ô véza ma em eûz iac’héet eunn dén penn-da-benn é deiz ar sabbat ?\n24. Na varnit kéd hervez ann doaré, hôgen dougid eur varn gwirion.\n25. Neûzé hiniennou eûz a Jéruzalem a lavaraz : Ha né kéd hen-nez a glaskon̄t évid hé laza ?\n26. Ha chétu é komz dirâg ann holl, ha na lévéron̄t nétrâ d’ézhan̄. Ha n’hô deûz két anavézet Pennou ar vrô pénaoz évit-gwîr eo ar C’hrist ?\n27. Gouzoud a réomp koulskoudé a béléac’h é teû hé-man̄ : hôgen pa zeûi ar C’hrist, dén na wézô a béléac’h eo.\n28. Hôgen Jézuz a gomzé kré enn templ, ô kélenna, hag ô lavarout : Va anaoud a rît : ha gouzoud a rît, a béléac’h ounn : ha n’ounn két deûed ac’hanoun va-unan ; hôgen gwîr eo ann hini en deûz va c’haset, ha na anavézit kéd anézhan̄.\n29. Évid-oun-mé a anavez anézhan̄, râg anézhan̄ ounn, hag hén̄ eo en deûz va c’haset.\n30. Hôgen klaskoud a réan̄d ann tû da gregi enn-han̄ ; ha dén na lékéé hé zourn war-n-ézhan̄, ô véza né oa két c’hoaz deûed hé heur.\n31. Koulskoudé kalz eûz ar bobl a grédaz enn-han̄, hag é lavaren̄t : Pa zeûi ar C’hrist, hag hén̄ a rai muioc’h a vurzudou égét na ra hé-man̄ ?\n32. Ar Farizianed a glevé ar bobl ô lavarout kémen̄t-sé diwar hé benn : hag ar Farizianed a gasaz soudarded évit kregi enn-han̄.\n33. Hôgen Jézuz a lavaraz d’ézhô : Émoun c’hoaz gan-é-hoc’h eunn nébeûd amzer : hag éz inn da gavoud ann hini en deûz va c’haset.\n34. Va c’hlaskoud a réot, ha n’em c’héfot két : ha na hellit kéd don̄t el léac’h ma émounn.\n35. Hôgen ar Iuzevien a lavaraz étréz-hô : Péléac’h éz ai, ha na hellimp kéd hé gavout ? ha mon̄d a rai é-touez ar Jen̄tiled a zô skiñet dré holl, ha kélenna a rai ar Jen̄tiled ?\n36. Pétrâ eo ar gér-zé en deûz lavaret : Va c’hlaskoud a réot, ha na hellit kéd don̄t el léac’h ma émounn ?\n37. D’ann deiz divéza, péhini é oa ar brasa eûz ar goél, Jézuz a zavaz, hag a lavaraz a-boéz-penn : Néb en deûz sec’hed, deûed d’am c’havout, hag évet.\n38. Néb a gréd enn-oun, hervez ma lavar ar Skritur, é rédô eûz hé gôv steriou dour béô.\n39. Kémen̄t-sé a lavaré eûz ar Spéred a dlié don̄d er ré a grédé ennhan̄ ; râk né oa két c’hoaz rôed ar Spéred, ô véza né oa két c’hoaz éat Jézuz enn hé c’hloar.\n40. Koulskoudé lôd eûz ar bobl, ô klevoud ar brézégou-zé, a lavaré : Évit-gwîr eur Profed eo hé-man̄.\n41. Lôd all a lavaré : Ar C’hrist eo. Hôgen ré all a lavaré : Hag eûz a C’haliléa é teûi ar C’hrist ?\n42. Ha na lavar kéd ar Skritur, pénaoz ar C’hrist a zeûi eûz a wenn David, hag eûz a géar Vétléhem é péléac’h é oa David ?\n43. Ével-sé é oa dizunvaniez é-touez ar bobl diwar hé benn.\n44. Hôgen lôd anézhô a fellé d’ézhô kregi enn-han̄ : koulskoude dén é-béd na lékéaz hé zourn war-n-ézhan̄.\n45. Ar zoudarded a zistrôaz éta étrézég ar Véleien hag ar Farizianed. Hag ar ré-man̄ a lavaraz d’ézhô : Pérâk n’hoc’h eûs-hu kéd hé zigaset ?\n46. Ar zoudarded a respoun̄taz : Biskoaz dén na gomzaz ével ann dén-zé.\n47. Ar Farizianed a lavaraz d’ézhô : Ha n’oc’h kéd ivé touellet ?\n48. Ha n’eûz kéd unan-bennâg eûz ar Brin̄sed, pé eûz ar Farizianed hag a grédché enn-han̄ :\n49. Râg évid ar bobl-man̄, péhini na anavez kéd al lézen, milliged eo.\n50. Nikodémuz, ann hini a ioa éad d’hé gavout é-pâd ann nôz, hag a ioa unan eûz he ziskibled, a lavaraz d’ézhô :\n51. Hag hol lézen a varn dén, hép ma eo bét sélaouet da gen̄ta, hag bép ma anavézeur pétrâ en deûz gréat ?\n52. Ar ré-man̄ a respoun̄taz hag a lavaraz d’ézhan̄ : Ha Galiléad oud-dé ivé ? Lenn gan̄t préder ar Skrituriou, ha gwél pénaoz na zâv kéd a Brofed eûz a C’haliléa.\n53. Ha pép-hini en em dennaz enn hé dî.\n1. Hôgen Jézuz a iéaz war Ménez Olived :\n2. Ha da c’houlou-deiz é teûaz adarré enn templ, hag ann holl bobl a zeûaz d’hé gavout, hag ô véza azézet é kélenné anézhô.\n3. Neûzé ar Skribed hag ar Farizianed a gasaz d’ézhan̄ eur vaouez péhini a ioa bét kéméret enn avoultriez : hag ô véza hé lékéad é-kreiz,\n4. É léverjon̄d da Jézuz : Mestr, ar vaouez-man̄ a zô bét kéméret enn avoultriez.\n5. Hôgen Moizez en deûz gourc’hémennet d’é-omp el lézen labéza ann hévélep tûd-zé. Ha té, pétrâ a lévérez ?\n6. Hôgen kémen̄t-man̄ a lavaren̄t évid hé dempti, hag évit gelloud hé damallout. Ha Jézuz ô taou-bléga a skrivé gan̄d hé vîz war ann douar.\n7. Ével éta ma ken̄dalc’hen̄t ôber goulennou out-han̄, é savaz, hag é lavaraz d’ézhô : Ann hini ac’hanoc’h a zô dibéc’hed ra daolô ar c’hen̄ta méan out-hi.\n8. Hag ô taou-bléga adarré, é skrivaz war ann douar.\n9. Hôgen pa glefchon̄t kémen̄t-sé, éz éjon̄t-kuît ann eil goudé égilé, ar ré gôsa ô von̄d da gen̄ta : ha Jézuz a joumaz hé-unan, gan̄d ar c’hrég a ioa é-kreiz.\n10. Neûzé Jézuz a zavaz, hag a lavaraz d’ézhi : Grég, péléac’h ema ar ré a damall ac’hanod ? Ha dén n’en deûz-hén̄ da varnet ?\n11. Hag hî a lavaraz : Dén, Aotrou. Hôgen Jézuz a lavaraz : Ha mé na varninn kéd ac’hanôd ken-nebeût ; kéa, ha na bec’h mui hivizikenn.\n12. Hôgen Jézuz a gomzaz adarré oud ar bobl, ô lavarout : Goulou ar béd oun ; néb a zeû war va lerc’h na valé kéd enn amc’houlou, hôgen goulou ar vuez en dévézô.\n13. Hôgen ar Farizianed a lavaraz d’ézhan̄ : Té a rô testéni ac’hanod da-unan ; da desténi né két gwîr.\n14. Jézuz a respoun̄taz hag a lavaraz d’ézhô : Pétrâ-bennâg ma rôann testéni ac’hanoun va-unan, va desténi a zô gwîr : râg gouzoud a rann a-béléac’h é teûann, ha péléac’h ez ann. Hôgen c’houi na ouzoc’h nag a béléac’h é teûann, na péléac’h éz ann.\n15. C’houi a varn hervez ar c’hîk ; évid-oun-mé na varnann dén.\n16. Ha ma varnann, va barn a zô gwîr, râk n’ounn két va-unan ; hôgen mé, ha va Zâd péhini en deûz va c’haset.\n17. Hag enn hô lézen eo skrivet, pénaoz testéni daou zén a zô gwîr.\n18. Mé a rô tésténi ac’hanoun va-unan ; ha va Zâd péhini en deûz va c’haset a rô ivé testéni ac’hanoun.\n19. Hôgen hî a lavaraz d’ézhan̄ : Péléac’h éma da Dâd ? Jézuz a respoun̄taz : Na anavézit na mé na va Zâd ; mar anavézchac’h ac’hanoun, éch anazvéchac’h ivé va Zâd.\n20. Jézuz a lavaré kémen̄t-sé ô kélenna enn templ, el léac’h ma édo ann tenzor : ha dén na grogaz enn-han̄, râg hé heur né oa kéd deûet c’hoaz.\n21. Jézuz a lavaraz c’hoaz d’ézhô : Mon̄d a rann kuît, hag é klaskod ac’hanoun, hag é varvot enn hô péc’hed. Na hellot kéd don̄t el léac’h ma’z ann.\n22. Hôgen ar Iuzevien a lavaré : Hag hén̄ en em lazô hé-unan, pa en deûz lavaret : Na hellot kéd don̄t el léac’h ma’z ann ?\n23. Hag hén̄ a lavaraz d’ézhô : C’houi a zô eûz a-îz ; ha mé a zô eûz a-ûz. C’houi a zô eûz ar béd-man̄ ; ha mé n’ounn kéd eûz ar béd-man̄.\n24. Lavared em eûz éta d’é-hoc’h pénaoz é varvot enn hô péc’héjou : râk ma na grédit két pénaoz ounn ar péz éz ounn, é varvot enn hô péc’hed.\n25. Hag hî a lavaraz d’ézhan̄ : Piou oud-dé ? Ha Jézuz a lavaraz d’ézhô : Ar penn-ken̄ta, mé péhini a gomz ouz-hoc’h.\n26. Kals a draou em eûz da lavaroud ac’hanoc’h, ha da damallout : hôgen ann hini en deûz va c’haset, a zô gwirion ; ha mé a lavar er béd ar péz em eûz klevet gan̄t-han̄.\n27. Ha na anavezchon̄t két pénaoz é lavaré ez oa Doué hé Dâd.\n28. Jézuz a lavaraz éta d’ézhô : Pa hô pézô gorroet Mâb ann dén, neûzé éc’h anavézchot piou ounn, ha pénaoz na rann nétrâ ac’hanoun va-unan ; hôgen ma komzann ével m’en deûz va Zâd desked d’in.\n29. Hag ann hini en deûz va c’haset, a zô gan-én̄ ; ha n’en deûz két va lézet va-unan, ô véza ma rann bépred ar péz a blij d’ézhan̄.\n30. Pa lavaraz kémen̄t-sé, kalz a grédaz enn-han̄.\n31. Jézuz a lavaraz éta d’ar Iuzevien a grédé enn-han̄ : Mar mirit va gér, é viot va gwîr ziskibled.\n32. Hag éc’h anavézchot ar wirionez, hag ar wirionez hô tieûbô.\n33. Hag hî a responn̄taz d’ézhan̄ : Eûz a wenn Abrabam omp, ha biskoaz n’omp bét sklaved da zén : pénaoz éta é lévérez é vézimp dieûbet ?\n34. Jézuz a respoun̄taz d’ézhô : É-gwirionez, é-gwirionez hel lavarann d’é-hoc’h, pénaoz piou-bennâg a ra ar pec’hed, a zô sklâv d’ar péc’hed.\n35. Hôgen ar sklâv na choum ket bépréd enn tî, hag ar mâb a choum bépréd.\n36. Mar tieûb éta ar mâb ac’hanoc’h, é viot dieûb évit-gwîr.\n37. Gouzoud a rann pénaoz oc’h bugalé da Abraham : hôgen va laza a fell d’é-hoc’h, ô véza na gouéz két va lavar enn-hoc’h.\n38. Évid-oun-mé a lavar ar péz em eûz gwélet gan̄t va Zâd : ha c’houi a ra ar péz hoc’h eûz gwélet gan̄d hô tûd.\n39. Ar ré-man̄ a respoun̄taz hag a lavaraz d’ézhan̄ : Abraham eo hon tâd. Jézuz a lavaraz d’ézhô : Mar d-oc’h bugalé da Abraham, grîd ar péz en deûz gréad Abraham.\n40. Hôgen bréma c’houi a glask ann tû da laza ac’hanoun, mé pehini a zô eunn dén hag em eûz lavared d’é-hoc’h ar wirionez em eûz klevet gan̄d Doué : Abrabam n’en deûz két gréat kémen̄t-sé.\n41. C’houi a ra ar péz en deûz gréat hô tâd. Hag hî a lavaraz d’ézhan̄ : N’omp két ganet eûz ar c’hadelez : eunn tad n’hon eûz kén péhini eo Doué.\n42. Hôgen Jézuz a lavaraz d’ézhô : Ma vé Doué hô tâd, c’houi a garfé ac’hanoun ; râk mé a zô savet ha deûet eûz a Zoué : ha n’ounn két deûet ac’hanoun va-unan, hôgen hén eo en deûz va c’haset.\n43. Pérak na anavézit-hu két va lavar ? O véza na hellit két sélaoui va frézégen.\n44. Eûz a eunn tad diaoul oc’h : hag é fell d’é-hoc’h ôber ioulou hô tâd. Lazer-dén eo bét adaleg ar penn-ken̄ta, ha né két choumet er wirionez ; râg ar wirionez n’éma kéd enn-han̄ : pa lavar gaou, é lavar ar péz a zô enn-han̄, râg gaouiad eo, ha tâd ar gevier.\n45. Hôgen mé, ma lavarann ar wirionez, na grédit kéd d’in.\n46. Piou ac’hanoc’h a damallô ac’hanoun a béc’hed ? Ma lavarann d’é-hoc’h ar wirionez, pérâk na grédit kéd d’in ?\n47. Néb a zô a Zoué a zélaou geriou Doué. Dré-zé eo n’hô sélaouit két, ô véza n’oc’h kéd a Zoué.\n48. Hôgen ar Iuzevien a respoun̄taz hag a lavaraz d’ézhan̄ : Ha na lévéromp két mâd, pénaoz oud eur Samariad, hag éma ann diaoul gan-éz ?\n49. Jézuz a lavaraz : N’éma kéd ann diaoul gan-én̄ ; hogen mé a énor va Zâd, ha c’houi a zizénor ac’hanoun.\n50. Évid-oun mé na glaskann két va gloar : eunn all a zô hag hé c’hlask, hag am barnô.\n51. É-gwirionez, é-gwirionez hel lavarann d’é-hoc’h : Néb a virô va gér, na wélô két ar marô da-vikenn.\n53. Hôgen ar Iuzevien a lavaraz d’ézhan̄ : Bréma éc’h anavézomp pénaoz éma ann diaoul gan-éz. Abraham hag ar Broféded a zo marô, ha té a lavar : Néb a virô va gér, na dan̄vai kéd ar marô da-vikenn.\n53. Ha brasoc’h oud éged Abrabam hon tâd, péhini a zô marô ? Ar Broféded a zô marô ivé. Pétrâ a lévérez oud-dé ?\n54. Jézuz a respoun̄taz : Ma en em veûlann va-unan, va meuleûdi n’eo nétra : va Zâd eo a veûl ac’hanoun ; ha c’houi a lavar eo hô Toué.\n55. Ha na anavézit ket anézhan̄ ; hôgen mé hé anavez : ha ma lavarann pénaoz na anavézann két anézhan̄, é vézinn eur gaouiad ével-d-hoc’h. Hôgen hé anaoud a rann, hag é virann hé c’hér.\n56. Abraham hô tad en deûz c’hoantéet braz gwélout va deiz : hé wélet en deûz ; hag eo en em laouénéet.\n57. Hôgen ar Iuzevien a lavaraz d’ézhan̄ : N’éc’h euz két c’hoaz han̄ter-kan̄t vloaz, hag éc’h eûz gwéled Abraham.\n58. Jézuz a lavaraz d’ézhô : É-gwirionez, é-gwirionez hel lavarann d’é-hoc’h, abarz ma oa Abrabam, édounn.\n59. Neûzé é kémerchon̄t mein évit teûrel out-han̄ : hôgen Jézuz en em guzaz hag a iéaz er-méaz eûz ann templ.\n1. Ha pa dréméné Jézuz, é wélaz eunn dén péhini a ioa dall abaoé ma oa ganet.\n2. Hag hé ziskibled a c’houlennaz out-han̄ : Mestr, pé béc’hed en deûz grêad hé-man̄, pe hé dûd, pa’z eo ganet dall ?\n3. Jézuz a respoun̄taz : N’en deuz két péc’het, nag hé dûd ken-nébeût : hôgen évit ma vézô diskleriet ôberiou Doué enn-han̄ eo.\n4. Réd eo d’in ôber ôberiou ann hini en deûz va c’haset, é-pâd ma eo deiz : ann nôz a zeû, ha dén na hell mui ôber nétrâ.\n5. É-pâd émounn er béd, ounn goulou ar béd.\n6. Goudé m’en doé lavaret kémen̄t-sé, é skôpaz d’ann douar, hag é réas fan̄k gan̄t skôp, hag é frotas daou-lagad ann dén dall gan̄d ar fan̄k-sé,\n7. Hag é lavaraz d’ézhan̄ : Kéa, hag en em walc’h é kibel Siloé (da lavaroud eo, Kaset). Mon̄d a réaz ’ta ; en em walc’hi a réaz, ha pa zeuaz é wélé.\n8. Amézeien hé-man̄, hag ar ré hô doa hé wélet ken̄toc’h ô korka, a lavaré : Ha né kéd hen-nez a ioa azézet, hag a gorké ? Ré all a lavaré : Hén̄ eo,\n9. Ré all a lavaré : Né két, eunn all eo hag a zô hen̄vel out-han̄ ; hôgen hén̄ a lavaré : Mé eo.\n10. Hôgen hî a lavaré d’ézhan̄ : Pénaoz eo bét digoret da zaou-lagad d’îd ?\n11. Hag hén̄ a respoun̄tas : Ann dén-zé a c’halveur Jézuz, en deûz gréat fan̄k : hag en deûz frotet va daou-lagad, hag en deûz lavared d’in : Kéa da gibel Siloé, hag en em walc’h. Hag ounn éat, hag ounn en em walc’het, hag é wélann.\n12. Hag hî a lavaraz d’ézhan̄ : Péléac’h éma ? Hag hén̄ a lavaraz : Na ouzonn két.\n13. Kâs a réjon̄d d’ar Farizianed ann hini a ioa bed dall.\n14. Hôgen deiz ar sabbat oa, pa en doa Jésus gréat ar fan̄k, hag en doa digored hé zaou-lagad d’ézhan̄.\n15. Ar Farizianed a c’houlennaz ivé digan̄t-han̄ pénaoz é wélé, hôgen hén̄ a lavaraz d’ezhô : Fan̄k en deûz lékéat war va daou-lagad ; en em walc’hed ounn, hag é wélann.\n16. Hôgen lôd eûz ar Farizianed a lavaré : Hen-nez né kéd eunn dén a berz Doué, pa na vîr két ar sabbat. Ha ré all a lavaré : Pénaoz eunn dén pec’her a hellfé ôber ar vurzudou-zé ? Ha dizunvaniez a ioa étré-z-hô.\n17. Lavaroud a réjon̄d adarré d’ann dén dall : Na té, pétrâ a lévérez eûz ann hini en deûz digored da zaou-lagad ? Hag hén̄ a lavaraz : Eur Profed eo.\n18. Hôgen ar Iuzevien na gréden̄t két é oa bét dall, hag é wélé bréma, ken n’hô doé galvet hé dâd hag hé vamm.\n19. Hag é léverjon̄d d’ézhô : Hag hen-nez eo hô mâb, péhini a livirit a zô ganed dall ? Pénaoz éta é wél bréma ?\n20. Ann tâd hag ar vamm a respoun̄tas hag a lavaraz : Gouzoud a réomp pénaoz hé-man̄ a zô hor mâb, ha pénaoz eo ganed dall :\n21. Hôgen pénaoz é wél bréma, na ouzomp két : ha na ouzomp két ken-nébeût piou en deûz digored hé zaou-lagad d’ézhan̄ : Goulennit out-han̄ ; éma enn oad, ra gomzô anézhan̄ hé-unan.\n22. Hé géren̄t a gomzé ével-sé, ô véza m’hô doa aoun rag ar Iuzevien hô doa lékéad enn hô fenn pénaoz piou-bennâg a anavézché Jézuz évid ar C’hrist, a vijé kaset-kuît eûz ar sinagog.\n23. Dré-zé hé dûd a lavaraz : Oad en deûz, goulennid digan̄t-han̄ hé-unan.\n24. Gervel a réjon̄d éta adarré ann dén a ioa bét dall, hag é léverjon̄d d’ézhan̄ : Meûl Doué : gouzoud a réomp pénaoz ann dén-zé a zô eur péc’her.\n25. Hag hén̄ a lavaraz d’ézhô : Mar d-eo eur pec’her, n’ouzonn doaré : eunn dra a ouzonn, pénaoz é oann dall, ha bréman̄ é wélann.\n26. Hag ar ré-man̄ a lavaraz d’ézhan̄ : Pétrâ en deûz gréat d’îd ? Pénaoz en deûz digoret da zaou-lagad d’îd ?\n27. Hag hén̄ a respoun̄taz d’ézhô : Hel lavared em eûz kén̄toc’h d’é-hoc’h, hag hé gleved hoc’h eûz : pérag é fell d’é-hoc’h hé glevoud adarré ? Ha c’houi a fell d’é-hoc’h ivé don̄d da véza diskibled d’ézhan̄ ?\n28. Hôgen hi a gunuc’haz anézhan̄, hag a lavaraz : Béz té diskibl d’ézhan̄ ; évid-omp-ni omp diskibled da Voizez.\n29. Gouzoud a réomp pénaoz Doué en deûz komzet out Moizez : hôgen hé-man̄ na ouzomp kéd a béléac’h é teû.\n30. Ann dén-zé a respoun̄taz hag a lavaraz d’ézhô : Eunn dra souézuz brâz eo, pénaoz na ouzoc’h két a béléac’h eo, hag hen̄ en deûz digoret va daou-lagad.\n31. Gouzoud a réomp pénaoz Doué na zélaou kéd ar béc’herien : hôgen mar teû eur ré d’hé azeûli, ha da ôber hé ioul, é sélaouô hen-nez.\n32. Né két bét klevet bété vréman̄ pénaoz en défé dén digored hé zaou-lagad da eunn dén ganed dall.\n33. Ma n’eo kéd hen-nez eunn dén a Zoué, na hellfé kéd ôber kémen̄t-sé.\n34. Ar ré-man̄ a respoun̄taz hag a lavaraz d’ézhan̄ : Er péc’hed oud ganed holl, hag é kélennez ac’hanomp ? Hag é lékéjon̄d anézhan̄ er-méaz.\n35. Jézuz a glevaz pénaoz hô doa hé lékéad er-méaz ; hag ô véza kijet out-han̄, é lavaraz d’ézhan̄ : Ha kridi a réz é Mâb Doué ?\n36. Hag hén̄ a respoun̄taz hag a lavaraz : Piou eo, Aotrou, évit ma krédinn enn-han̄ ?\n37. Ha Jézuz a lavaraz d’ézhan̄ : Hé wélet éc’h eûz, hag ann hini a gomz ouz-id eo.\n38. Hag hén̄ a lavaraz : Aotrou, kridi a rann. Hag ôc’h en em strin̄ka d’ann douar, éc’h azeûlaz anézhan̄.\n39. Ha Jézuz a lavaraz : Deûed ounn er béd-man̄ évit barna : évit ma wélô ar ré na wélon̄t két, ha ma teûiô dall ar ré a wél.\n40. Ha lôd eûz ar Farizianed, péré a ioa gan̄t-han̄, ô véza klevet kémen̄t-sé, a lavaraz d’ézhan̄ : Ha dall omp ivé nî ?\n41. Jézuz a lavaraz d’ézhô : Ma véac’h dall, n’hô pé kéd a béc’hed : hôgen bréma é livirit : Nî a wél. Hag hô péc’hed a choum enn-hoc’h.\n1. Hel lavaroud a rann d’é-hoc’h pénaoz piou-bennâg na’z â két dré ann ôr é kraou ann dén̄ved, hôgen a biñ dré eul leac’h all, a zô eul laer hag eur skarzer.\n2. Hôgen ann hini a zeû dré ann ôr, a zô meser ann dén̄ved.\n3. Da hen-nez eo é tigor ar porzier, hag ann dén̄ved a gleô hé vouéz, hag é c’halv hé zén̄ved hé-unan dré hô hanô, hag hô laka da von̄d er-méaz.\n4. Ha pa en deûz hô lékéad hé-unan da von̄d er-méaz, éz â enn hô raok : hag ann den̄ved a ia war hé lerc’h, ô véza ma anavézon̄t hé vouéz.\n5. Ha na’z éon̄t két war lerc’h eunn diavésiad. Hôgen tec’hi a réon̄t diout-han̄, ô véza na anavézont két mouéz ann diavésidi.\n6. Jézuz a lavaraz d’ézhô ar barabolen-zé. Hôgen hî na anavézchon̄t két ar péz a lavaré d’ézhô.\n7. Jézuz a lavaraz c’hoaz d’ézhô : É-gwirionez, é-gwirionez hel lavarann d’é-hoc’h, pénaoz eo mé eo dôr ann dén̄ved.\n8. Ar ré holl a zô deûet, a zô laéroun ha skarzerien, hag ann dén̄ved n’hô deûz kéd hô c’hlevet.\n9. Mé eo ann ôr. Mar teû eur ré ébarz dré-z-oun, é vézô salvet : mon̄d a rai ébarz, mon̄d a rai er-méaz, hag é kavô peûri.\n10. Al laer na zeû néméd évit laéra, évit laza, évit kolla. Mé a zô deûet évit ma hô dévézô ar vuez, ha ma hô dévézô anézhi gan̄t mui a founder.\n11. Mé a zô ar Meser mâd. Ar meser mâd a rô hé vuez évid hé zén̄ved.\n12. Hôgen ar gôpraer, hag ann hini né két meser, ha da béhini né kéd ann dén̄ved, pa wél ar bleiz ô ton̄t, a ziléz ann dén̄ved, hag a dec’h : hag ar bleiz a skarz hag a zisman̄tr ann dén̄ved.\n13. Ar gôpraer a dec’h, ô véza ma eo gôpraer, ha na gémer kéd a bréder gan̄d ann dén̄ved.\n14. Mé eo ar meser mâd : anaoud a rann va ré, ha va ré am anavez.\n15. Ével ma anavez va Zâd ac’hanoun, éc’h anavézann va Zâd : hag é rôann va buez évit va dén̄ved.\n16. Béz’ em eûz c’hoaz dén̄ved all, péré n’in̄t kéd eûz ann dropel-man̄ : hag eo réd é tigaschenn anézhô. Va mouéz a glevin̄t, ha na vézô néméd eunn tropel hag eur meser.\n17. Dre-zé eo é kâr va Zâd ac’hanoun, ô véza ma lézann va éné, évid hé géméroud adarré.\n18. Dén na gémer anézhan̄ digan-én̄ : hogen mé hé rô ac’hanoun va-unan : ar galloud em eûz d’hé leûskel, hag ar galloud em eûz d’hé géméroud adarré. Ar gourc’hémenn-zé em eûz bét digan̄t va Zâd.\n19. Dizunvaniez a zavaz adarré é-touez ar Iuzevien diwar-benn ar geriou-zé.\n20. Kalz anézhô a lavaré : Éma ann diaoul enn-han̄ ; diskian̄tet eo ; pérâg é sélaouit-hu anézhan̄ ?\n21. Ré all a lavaré : Ar geriou-zé n’in̄t kéd eûz a eunn dén é péhini é vé ann diaoul : ann diaoul hag hén̄ a hell digeri daoulagad ar ré zall ?\n22. Hôgen ôber a réad é Jéruzalem goél al Lîd-Iliz : hag er goan̄v édot.\n23. Ha Jézuz a valéé enn templ, é porched Salomon.\n24. Hôgen ar Iuzevien en em lékéaz war hé drô, hag a lavaraz d’ézhan̄ : Bété pégeit é talc’hi ac’hanomp enn arvar ? Mar d-oud ar C’hrist, lavar-hén̄ d’é-omp splann.\n25. Jézuz a responn̄taz d’ézhô : Komza a rann ouz-hoc’h, ha na grédit kéd d’in. Ann ôberiou a rann é hanô va Zâd, a rô testéni ac’hanoun :\n26. Hôgen c’houi na grédit két, ô véza n’oc’h kéd eûz va dén̄ved.\n27. Va dén̄ved a anavez va mouéz : hô anaoud a rann, hag é teûon̄t war va lerc’h :\n28. Ha mé a rô d’ézhô ar vuez peûr-baduz : ha na vézin̄t két kollet da-vikenn, ha dén n’hô skrapô eûz va daouarn.\n29. Ar péz en deûz rôet va Zâd d’in, a zô brasoc’h égét pép trâ ; ha dén na hell hé skrapa diouc’h dourn va Zâd.\n30. Mé ha va Zâd a zô eunn hévélep trâ.\n31. Hôgen ar Iuzevien a géméraz mein évid hé labéza.\n32. Jézuz a lavaraz d’ézhô : Meûr a ôber mâd em eûz diskouézet d’é-hoc’h a berz va Zâd : évit péhini eûz ann ôberiou-zé é labezit-hu ac’hanoun ?\n33. Ar Iuzevien a respoun̄tas d’ézhan̄ : Né ked évid eunn ôber mâd é labézomp ac’hanod, évid eur gér a-énep Doué eo ; ô véza n’oud néméd eunn dén, hag en em réz Doué.\n34. Jézuz a respoun̄tas d’ézhô. Ha n’eo két skrivet enn hô lézen : Lavared em eûz, douéed oc’h.\n35. Mar galv douéed ar ré évit piou é oa gréat geriou Doué, ha ma na hell két ar Skritur béza torret :\n36. Pérâg é livirit-hu pénaoz é komzann a-énep Doué, mé péhini a zô bét san̄tel ha kased er béd gan̄t va Zad, dré ma em eûz lavaret é oann Mâb Doué ?\n37. Ma na rann két ôberiou va Zâd, na grédit kéd enn-oun,\n38. Hôgen ma hô grann, ma na fell kéd d’é-hoc’h kridi enn-oun, kredit em ôberiou, évit ma anavézot, ha ma krédot pénaoz éma va Zâd enn-oun, ha mé enn-han̄.\n39. Neûzé é klaskchon̄t kregi enn-han̄ ; hôgen hén̄ en em dennaz eûz hô daouarn.\n40. Hag éz éaz adarré enn tu all d’ar Jourdan, el léac’h ma édo Iann ô vadézi da-gen̄ta : hag é choumaz énô.\n41. Kalz a zeûaz d’hé gavout, hag é lavaren̄t : Iann n’en deûz gréat burzud é-béd.\n42. Hôgen kémen̄d en deûz lavaret Iann diwar-benn hé-man̄ a ioa gwîr. Ha kalz a grédaz enn-han̄.\n1. Hôgen béz’ éz oa eunn dén klan̄v, hanvet Lazar, eûz a Vétania, bourc’h é péléac’h é choumé Mari ha Marta hé c’hoar.\n2. (Mari a ioa houn-nez péhini a skuḻas louzou c’houés-vâd war ann Aotrou, hag a zec’has hé dreid gan̄d hé bleô : Lazar breûr houn-nez eo a ioa klan̄v.)\n3. Hé c’hoarézed a gasaz éta eur ré-bennâg da lavaroud da Jézuz : Aotrou, chétu ann hini a garez a zô klan̄v.\n4. Pa glevaz kémen̄t-sé é lavaraz d’ézhô : Ar c’hlen̄ved-zé n’az ai két bétég ar marô ; hôgen évit gloar Doué eo, hag évit ma vézô meûlet Mâb Doué dré-z-han̄.\n5. Hôgen Jézuz a garé Marta, ha Mari hé c’hoar, ha Lazar.\n6. Hôgen pa en doé klevet lavaret pénaoz é oa klan̄v hé-man̄, é choumas daou zervez c’hoaz el léac’h ma édo.\n7. Ha goudé-zé é lavaraz d’hé ziskibled : Déomp c’hoaz er Judéa.\n8. He ziskibied a lavaraz d’ézhan̄ : Mestr, n’eûz két pell é klaské ar Iuzevien ac’hanod évid da labéza, hag éz éz c’hoaz dî ?\n9. Jézuz a respoun̄tas : Ha n’éz euz két daouzég heur enn deiz ? Ma valé eunn dén enn deiz, na stok é nétrâ, râg gwéloud a râ goulou ar béd-man̄ :\n10. Hôgen ma valé enn noz, é stok enn eunn dra, ô veza n’eûz kéd a c’houlou enn-hi.\n11. Kémen̄t-sé a lavaraz, ha goudé-zé é lavaraz d’ézhô : Lazar hor miñoun a zô kousket : hôgen mon̄d a rann d’hé zihuna.\n12. Hé ziskibled a lavaraz d’ézhan̄ : Aotrou, mar d-eo kousket, é vézô iac’h.\n13. Hôgen Jézuz en doa komzet eûz hé varô, hag hî a grédé pénaoz en doa komzet eûz ann hûn kousk.\n14. Neûzé Jézuz a lavaraz d’ézhô fréaz : Lazar a zô marô.\n15. Ha da eo gan-én̄, enn abek d’é-hoc’h na venn két bét énô, évit ma krédot. Hôgen déomp d’hé gavout.\n16. Neûzé Tomaz, les-hanvet Didimuz a lavaraz d’hé gen-ziskibled : Déomp ivé nî, évit ma varvimp gan̄t-han̄.\n17. Jézuz éta a iéaz hag a gavaz pénaos ez oa er béz pévar dervez a ioa.\n18. (Râk Bétania a ioa pell diouc’h Jéruzalem é-trô pemzék stad.)\n19. Kalz a Iuzevien a oa deûed da wélout Marta ha Mari, évid hô fréazi diwar-benn hô breûr.\n20. Marta ô véza klevet pénaos é teûé Jézuz, a iéaz d’hé ziambrouga : hôgen Mari a joumaz azézet enn tî.\n21. Neûzé Marta a lavaraz da Jézuz : Aotrou, ma vijez bét aman̄, va breûr na vijé két marô :\n22. Hôgen gouzoud a rann bréma pénaoz kémen̄t trâ a c’houlenni digan̄d Doue, hé rôi Doué d’îd.\n23. Jézuz a lavaraz d’ézhi : Da vreûr a zazorc’hô.\n24. Marta a lavaraz d’ézhan̄ : Gouzoud a rann pénaoz é tazorc’hô enn dazorc’hidigez enn deiz divéza.\n25. Jézuz a lavaraz d’ézhi : Mé eo ann dazorc’hidigez hag ar vuez : néb a gréd enn-oun, ha pa vé marô, a vévô.\n26. Ha piou-bennâg a vév, hag a gréd enn-oun, na varvô kéd da-vikenn. Ha kridi a réz kémen̄t-sé ?\n27. Hag hî a lavaraz d’ézhan̄ : ia, Aotrou mé a gréd pénaoz oud ar C’hrist Mâb ann Doué béô, péhini a zô deûet er béd-man̄.\n28. Goudé ma é doé lavaret kémen̄t-sé, éz éaz-kuît, hag é c’halvaz goustad Mari hé c’hoar, ô lavarout : Ar Mestr a zô deûet, hag é c’halv ac’hanod.\n29. Kerken̄t ha ma klevaz-hî kemen̄t-sé, é savaz hag éz éaz d’hé gavout.\n30. Râk Jézuz né oa két c’hoaz deûet er vourc’h ; hôgen béz’ édo el léac’h é pehini é oa bét diambrouget gan̄t Marta.\n31. Hôgen ar Iuzevien a ioa gan̄t Mari enn tî, ha péré a fréalzé anézhi, pa wéljon̄t pénaoz é oa savet ker buan hag éad er-méaz, a iéaz war hé lerc’h, ô lavarout : Mon̄d a ra d’ar béz, évit gwéla énô.\n32. Pa oé deûet Mari el léac’h é péhini édo Jezuz, ha pa wélaz anézhan̄, en em daolaz d’hé dreid, hag é lavaraz d’ézhan̄ : Aotrou, ma vijez bét aman̄, va breûr na vijé két marô.\n33. Hôgen Jézuz pa wélaz anézhi ô lén̄va, kerkoulz hag ar Iuzevien a ioa deûet gant-hi, a skrijaz, hag a zaouzanaz.\n34. Hag é lavaraz : Péléac’h hoc’h eûz-hu hé lékéat ? Hag hî a lavaraz d’ézhan̄ : Aotrou, deûez ha gwél.\n35. Ha Jézuz en em lékéaz da wéla.\n36. Hôgen ar Iuzevien a lavaraz : Chétu pénaoz é karé anézhan̄.\n37. Koulskoudé lôd eûz ar ré-man̄ a lavaré : Ha na hellé kéd hé-man̄ péhini en deûz digoret hé zaou-lagad da eunn dén ganed dall, miroud out-han̄ na varvché ?\n38. Hôgen Jézuz ô skrija a-nevez enn-han̄ hé-unan, a zeûaz d’ar béz. Eur c’heô é oa ; hag eur méan a oa bet lékéat war-n-ézhan̄.\n39. Ha Jézuz a lavaraz d’ézhô : Lamid ar méan. Marta, c’hoar ann hini a oa marô, a lavaraz d’ézhan̄ : Aotrou, fleria a ra dijâ, râk pévar dervez zô éma azé.\n40. Jézuz a lavaraz d’ézhi : Ha n’em eûz két lavared d’îd, pénaoz mar krédez, é wéli gloar Doue ?\n41. Tenna a réjon̄d éta ar méan. Hôgen Jézuz ô sevel hé zaou-lagad étrézég ann én̄v, a lavaraz : Va Zâd, da drugarékaad a rann ô véza ma éc’h eûz va sélaouet.\n42. Évid-oun-mé a wié pénaoz ô sélaouez bépréd ac’hanoun ; hôgen kémen̄t-man̄ a lavarann évid ar bobl péhini a zô war va zrô : évit ma krédin̄t pénaoz éc’h eûs va c’haset.\n43. Goudé béza lavaret kémen̄t-sé, é kriaz a-bouéz-penn : Lazar, deûz er-méaz.\n44. Ha râk-tâl ann hini a oa marô a zeûaz er-méaz, gan̄d hé dreid hag hé zaouarn éréet, hag hé zremm gôlôet gan̄d eul liser. Ha Jézuz a lavaraz d’ézhô : Diéréit anézhan̄, ha list-hén̄ da von̄t.\n45. Neûzé kalz eûz ar Iuzevien a ioa deûed da wélout Mari ha Marta, pa wéljon̄t ar péz en doa gréat Jézuz, a grédaz enn-han̄.\n46. Hôgen lôd anézhô a iéaz da gavoud ar Farizianed, hag a lavaraz d’ézhô ar péz en doa gréat Jézuz.\n47. Prin̄sed ar véleien hag ar Farizianed en em strollaz éta, hag é lavaren̄t : Pétra a réomp ? Ann dén-zé a ra kalz a vurzudou.\n48. Ma hé lézomp ével-sé, ann holl a grédô enn-han̄ : hag ar Romaned a zeûi, hag é tisman̄trin̄t hol léac’h hag hon̄ tûd.\n49. Hôgen unan anézhô han̄vet Kaifaz, péhini a ioa Bélek-brâz er bloaz-zé, a lavaraz d’ézhô : C’houi na ouzoc’h nétrâ.\n50. Ha na vennit két pénaoz eo gwelloc’h évid-hoc’h é varvché eunn dén hé-unan évid ar bobl, égét na vé kollet ann holl vrôad.\n51. Hôgen na lavaré két kémen̄t-sé anézhan̄ hé-unan̄ ; ô véza ma édo Bélék-braz er bloaz-zé, é tiouganaz pénaoz Jézuz a dlié mervel évid ar vrôad,\n52. Ha nann hép-kén évid ar vroad-zé, hôgen évit strolla enn eur vrôad hép-kén bugalé Doué, péré a ioa skiñét.\n53. Adaleg ann dervez-zé éta é venchon̄t hé lakaad da vervel.\n54. Hôgen Jézuz na gerzé mui dirâg ann holl é-touez ar Iuzevien ; hag en em denna a réaz enn eur vrô tôst d’ann distrô, enn eur géar hanvet Éfrem ; hag é choumaz énô gan̄d hé ziskibled.\n55. Hôgen Pask ar Iuzevien a ioa tost ; ha kalz a dûd euz ar vrô-zé a ieaz da Jéruzalem évid en em c’hlana.\n56. Klaskoud a réan̄t Jézus, hag é lavaren̄t ann eil d’égilé pa édon̄t enn templ : Pétrâ a vennit-hu, ô véza n’eo kéd deûet é deiz ar goél ? Râk Prin̄sed ar véleien hag ar Farizianed hô doa rôed urz pénaoz ma oufé eur ré pélac’h édo, é teûfé d’hé ziskulia, évit ma hellfen̄t kregi enn-han̄.\n1. C’houéac’h dervez abarz ar Pask, Jézuz a zeûaz é Bétania, é peléac’h é oa marvet Lazar, ha saved a varô da véô.\n2. Hôgen énô é oé aozed da goan d’ézhan̄. Ha Marta a zerviché, ha Lazar a oa unan eûz ar ré a ioa ouc’h taol gan̄t-han̄.\n3. Neûzé Mari a géméraz eul livr nard kré, hag a dalié kalz, hag é taolaz anézhan̄ war dreid Jézuz, hag hô zec’haz gan̄d hé bléô : hag ann tî a oé leûn gan̄d al louzou c’houés vâd.\n4. Neûzé unan eûz hé ziskibled, Iuzaz Iskariot péhini a dlié hé werza, a lavaraz :\n5. Pérâk né deûz két gwerzet al louzou-zé tri c’han̄t diner, évit rei d’ar béorien ?\n6. Kémen̄t-sé a lavaré, né kéd é prédérié eûz ar béorien, hôgen ô véza ma’z oa eul laer, hag ô terc’hel ar ialc’h, é tougé ann arc’han̄t a lékéad enn-hi.\n7. Hôgen Jézuz a lavaraz : List-hi da ôber, râg ann dra-man̄ a vézô mâd évit va liéna.\n8. Râk péorien hoc’h eûz bépréd gan-é-hoc’h ; hôgen n’hô pézô kéd ac’hanoun bépréd gan-é-hoc’h.\n9. Hôgen eul lôd brâz a Iuzevien a wézaz pénaoz édo énô ; hag é teûjon̄t, nann hép-kén évit Jézuz, hôgen évit gwélout Lazar, péhini en doa savet a varô da véô.\n10. Prin̄sed ar véieien a vennaz ivé laza Lazar :\n11. O véza ma pellaé kalz a Iuzevien diout-hô enn abek d’ézhan̄, ha ma kréden̄t é Jézuz.\n12. Hôgen an̄trônôz eul lôd brâz a dûd péré a ioa deûed, ô véza klevet évid ar goél pénaoz é teûé Jézuz da Jéruzalem ;\n13. A géméraz skourrou palmez, hag a iéaz d’hé ziambrouga, hag é krien̄t : Hosanna, benniget ra vézô Roué Israel, péhini a zeû é hanô ann Aotrou.\n14. Ha Jézuz a gavaz eunn azénik, hag a azézaz war-n-ézhan̄, ével ma eo skrivet :\n15. N’az pé kéd a aoun, merc’h Sion, chétu da Roué a zeû azézet war ébeûl eunn azen.\n16. Hé ziskibled na anavezchon̄t két kémen̄t-sé da-gen̄ta : hôgen pa oé éat Jézuz enn hé c’hloar, neûze é teûaz koun d’ézhô eûz ar péz a oa skrivet diwar hé benn, hag eûz ar péz hô doa gréat d’ézhan̄.\n17. Al lôd tûd a ioa gan̄t-han̄ pa c’halvaz Lazar eûz ar béz, ha pa lékéaz anézhan̄ da zével eûz a douez ar ré varô, a rôé testéni d’ézhan̄.\n18. Dré-zé eo é teûaz kalz a dûd d’hé ambrouga ; ô véza m’hô doa klevet pénaoz en doa gréat ar burzud-zé.\n19. Ar Farizianed a lavaraz neûzé étré-z-hô : Gwéloud a rit pénaoz n’hon eûz gounézet nétrâ ; chétu ar béd holl a ia war hé lerc’h.\n47. Ma éz eûz unan-bennâg hag a zélaou va geriou, ha n’hô mîr két ; na varnann ket anézhan̄ : râk n’ounn kéd deûet évit barna ar béd, hôgen évit savétei ar béd.\n48. Néb a zispriz ac’hanoun, ha na zigémer két va geriou, a vézô barnet. Ar gér em eûz lavaret eo a varnô anézhan̄ enn deiz divéza.\n49. Râk né kéd ac’hanoun va-unan em eûz komzet, hôgen va Zâd péhini en deûz va c’haset eo en deûz gourc’hemennet d’in pétrâ em eûz da lavarout, ha pénaoz é tléann komza.\n60. Ha gouzoud a rann pénaoz hé c’hourc’hémenn a zô ar vuez peûr-baduz. Ar péz éta a lavarann, hel lavaraan hervez m’en deûz va Zâd hé lavared d’in.\n1. Abarz deiz goél Pask, Jézuz ô c’houzout pénaoz é oa deûed ann heur da dreménout eûz ar béd-man̄ étrézég hé Dâd, ével m’en doa karet hé dûd péré a ioa er béd, é karaz anézhô enn-divez.\n2. Ha goudé koan, ô véza m’en doa ann diaoul lékéat dijâ é kaloun Iuzaz, mâb Simon Iskariot, ar c’hoan̄t d’hé werza :\n3. Jézuz ô c’houzout pénaoz en doa Doué lékéat pep trâ étré hé zaouarn, penaoz é oa deûed eûz a Zoué, hag é tistroé da Zoué ;\n4. A zavaz diouc’h koan, hag a ziwiskaz hé ziḻad : ha goudé béza kéméred eul liénen, hel lekéaz war hê drô.\n5. Goudé-zé é lékéaz dour enn eur vasin, hag é téraouaz gwalc’hi treid hé ziskibled, hag hô zec’ha gan̄d al liénen a ioa war hé drô.\n6. Don̄d a réaz ivé da Zimon Per. Hag hé-man̄ a lavaraz d’ézhan̄ : Aotrou, ha té a walc’h va zreid d’in ?\n7. Ha Jézuz a respoun̄taz hag a lavaraz d’ézhan̄ : Na ouzoud két bréma pétrâ a rann, hôgen gouzoud a ri divézatoc’h.\n8. Per a lavaraz d’ézhan̄ : Bikenn na walc’hi va zreid d’in. Jézuz a respoun̄taz d’ézhan̄ : Ma na walc’hann kéd ac’hanod, n’az pézô kéd a lôd gan-én̄.\n9. Simon Per a lavaraz d’ézhan̄ : Aotrou, nann hép-kén va zreid, hôgen ivé va daouarn, ha va fenn.\n10. Jézuz a lavaraz d’ézhan̄ : Néb a zô bét gwalc’het, n’en deûz mui ézomm néméd da walc’hi hé dreid, hag hén̄ a zô glân̄ holl. Ha c’houi a zô glân̄ ivé ; hôgen n’oc’h kéd holl.\n11. Râg gouzoud a réa piou é oa ann hini a dlié hé werza ; hag évit-sé eo en doa lavaret : N’oc’h két glân̄ holl.\n12. Pa en doé éta gwalc’het hô zreid d’ézhô, é kéméraz hé ziḻad : hag ô véza en em lékéat c’hoaz ouc’h taol, é lavaraz d’ézhô : Ha gouzoud a rît-hu pétrâ em eûz gréad d’é-hoc’h ?\n13. Va gervel a rît Mestr, hag Aotrou : ha mâd é livirit ; râk bez’ éz ounn.\n14. Ma em eûz éta gwalc’het hô treid, ha mé Aotrou ha Mestr, c’houi a dlé ivé gwalc’hi hô treid ann eil d’égilé.\n15. Râk rôed em eûz ar skouér d’é-hoc’h, évit ma réot ével ma em eûz gréad d’é-hoc’h.\n16. É-gwirionez, é-gwirionez hel lavarann d’é-hoc’h : Ar mével né két brasoc’h éged hé Aotrou ; hag ann Abostol né két brasoc’h égéd ann hini en deûz hé gaset.\n17. Mar gouzoc’h kémen̄t-sé, ha ma her grît, é viot gwenvidik.\n18. Na lavarann két kémen̄t-man̄ ac’hanoc’h holl : gouzoud a rann péré em euz dilennet ; hôgen évit ma vézô sévénet ar Skrituriou : Ann hini a zebr bara gan-én̄ a zavô hé zeûl em énep.\n19. A-vréman̄ hel lavarann d’é-hoc’h, hag abars ma c’hoarvézô : évit pa c’hoarvézô, ma krédot pénaoz eo mé eo.\n20. É-gwirionez, é gwirionez hel lavarann d’é-hoc’h ; pénaoz néb a zigémer ann hini em eûz kaset, a zigémer ac’hanoun : ha néb a zigémer ac’hanoun, a zigémer ann hini en deûz va c’haset.\n21. Pa en doé Jézuz lavaret kémen̄t-sé, é oé en̄krézet enn hé spéred : hag é lavaraz splann : É-gwirionez, é-gwirionez hel lavarann d’é-hoc’h, penaoz unan ac’hanoc’h a werzô ac’hanoun.\n22. Hôgen ann diskibled a zellé ann eil ouc’h égilé, ô véza na wien̄t két eûz a biou é komzé.\n23. Hôgen unan eûz hé ziskibled, péhini a ioa karet gan̄t Jézuz, a ioa kousket war askré Jézuz.\n24. Ha Simon Per a réaz eunn arouéz hag a lavaraz d’ézhan̄ : A biou eo é komz ?\n25. Ann diskibl éta péhini a ioa kousket war askré Jézuz a lavaraz d’ézhan̄ : Aotrou, piou eo ?\n26. Ha Jézuz a respoun̄taz : Hen-nez eo da béhini é rôinn bara soubet. Ha goudé béza soubet bara, hé rôaz da Iuzaz mâb Simon Iskariot.\n27. Ha goudé m’en doé kéméret ar génaouad-zé, Satan a iéaz enn-han̄. Ha Jézuz a lavaraz d’ézhan̄ : Gra râk-tâl ar péz a réz.\n28. Hôgen hini eûz ar ré a ioa ouc’h taol na wié pérâg en doa lavaret kémen̄t-sé d’ézhan̄.\n29. Rak hiniennou a venné pénaoz dré ann abek en doa Iuzaz ar ialc’h, en doa lavaret Jézuz d’ézhan̄ : Prén ar péz a zô réd d’é-omp évit ar goél : pé évit rei eunn dra-bennâg d’ar béorien.\n30. Goudé m’en doé Iuzaz kéméret hé c’hénaouad, éz éaz-kuît râk-tal ; râk nôz é oa.\n31. Hôgen pa oé éat-kuît, Jézuz a lavaraz : Bréma Mâb ann dén a zô meûlet ; ha Doué a zô meûlet enn-han̄.\n32. Mar d-eo Doué meûlet enn-han̄, Doué a veûlô ivé anézhan̄ enn-han̄ hé-unan : hag abarz némeûr hen meûlô.\n33. Va bugaligou, émounn c’hoaz gan-é-hoc’h évid eunn nébeûd amzer. Va c’hlaskoud a réot : hag ével ma em eûz lavaret d’ar Iuzevien : Na hellot két don̄t el léac’h ma’z ann : hel lavaroud a rann ivé d’é-hoc’h évit brema.\n34. Eur gourc’hémenn nevez a rôann d’é-hoc’h : évit ma en em gerrot ann eil égilé, ha ma en em gerrot ann eil égilé ével ma em eûz hô karet.\n36. Dré-zé éc’h anavézô ann holl pénaoz oc’h va diskibled, mar hoc’h eûz karan̄tez ann eil évid égilé.\n36. Simon Per a lavaraz d’ézhan̄ : Aotrou, péléac’h éz éz ? Jézuz a respoun̄taz : Na hellez két évit bréma don̄t war va lerc’h el léac’h ma’z ann ; hôgen don̄d a rî goudé war va lerc’h.\n37. Per a lavaraz d’ézhan̄ : Pérâk na hellann-mé két mon̄d a-vréma war da lerc’h ? Va buez a rôinn évid-oud.\n38. Jézuz a respoun̄taz d’ézhan̄ : Da vuez a rôi évid-oun ? É-gwirionez, é-gwirionez hel lavarann d’îd : Na ganô kéd ar c’hiḻek, n’az pézô va dinac’het teir gwéach.\n1. Na vézet két en̄krézet hô kaloun. Krédi a rîd é Doué, krédit ivé enn-oun.\n2. É-tî va Zâd éz eûz meûr a géar. Ma né vé két, em bijé hé lavaret d’é-hoc’h.\n3. Ha goudé ma vézinn éat-kuît, ha ma em bézô aozet al léac’h d’é-hoc’h, é teûinn adarré, hag hô kémérinn gan-én, évit ma viot el léac’h ma’z ounn.\n4. Gouzoud a rîd ervâd péléac’h éz ann, hag ann hen̄t a ouzoc’h.\n5. Tomaz a lavaraz d’ézhan̄ : Aotrou, na ouzomp két péléac’h éz éz : ha pénaoz é hellomp-ni gouzoud ann hen̄t ?\n6. Jézuz a lavaraz d’ézhan̄ : Mé eo ann hen̄t, hag ar wirionez, hag ar vuez : dén na zeû étrézég ann Tad néméd dré-z-oun.\n7. Ma hô pé va anavézet, hô pé ivé anavézet va Zâd ; hag abarz némeûr hen anavézot, hag hé wélet hoc’h eûz.\n8. Filip a lavaraz d’ézhan̄ : Aotrou, diskouéz d’é-omp da Dâd, hag eo a-walc’h évid-omp.\n9. Jézuz a lavaraz d’ézhan̄ : Keid amzer zô émounn gan-é-hoc’h, ha n’am anavézit két c’hoaz ? Filip, néb a wél ac’hanoun, a wél ivé va Zâd. Pénaoz é lévérez-té : Diskouéz d’é-omp da Dâd ?\n10. Ha na grédit-hu két pénaoz ém’ounn em Zâd, ha va Zâd enn-oun ? Ar geriou a lavarann d’é-hoc’h né kéd ac’hanoun va-unan hô lavarann. Hôgen va Zâd péhini a choum enn-oun a ra hé-unan va ôberiou.\n11. Ha na grédit-hu két pénaoz ém’ounn em Zâd, ha va Zâd enn-oun ?\n12. Da vihana krédit enn abek d’ann ôberiou hô-unan. É-gwirionez, é-gwirionez hel lavarann d’é-hoc’h, néb a gréd enn-oun, a rai hé-unan ann ôberiou a rann, hag a rai c’hoaz ôberiou brasoc’h ; ô véza ma’z ann étrézék va Zâd.\n13. Ha pétrâ-bennâg a c’houlennot digan̄t va Zâd em hanô, hel likiinn da véza ; évit ma vézô meûlet ann Tâd er Mâb.\n14. Mar goulennid eunn dra digan-én̄ em hanô, her grinn.\n15. Mar karit ac’hanoun, mirit va gourc’hémennou.\n16. Hag é pédinn va Zâd, hag é rôi d’é-hoc’h eunn Dic’hlac’harer all, évit ma choumô gan-é-hoc’h da-vikenn,\n17. Ar Spéred a wirionez, péhihi na hell két béza digéméret gan̄d ar béd, ô véza na wél kéd anézhan̄, ha na anavez kéd anézhan̄ : hôgen c’houi a anavézô anézhan̄, ô véza ma choumô gan-é-hoc’h, ha ma vézô enn-hoc’h.\n18. N’hô lézinn két emzivaded : don̄d a rinn étrézég enn-hoc’h.\n19. C’hoaz eunn nébeûd amzer, hag ar béd n’em gwélô mui. Hôgen c’houi a wélô ac’hanoun ; ô veza ma vévann, ha ma vévod ivé.\n20. Enn deiz-zé éc’h anavésot pénaoz ém’ounn em Zâd, ha c’houi enn-ounn, ha mé enn-hoc’h.\n21. Ann hini en deûz va gourc’hémennou, hag a vîr anézhô, hen-nez eo a gâr ac’hanoun. Hôgen néb a gâr ac’hanoun a vézô karet gan̄t va Zâd : ha mé a garô anézhan̄, hag en em ziskouézô d’ézhan̄ va-unan.\n22. Iuzaz, péhini né oa két ann Iskiriot, a lavaraz d’ézhan̄ : Pénaos é c’hoarvézô pénaoz en em ziskouézi da-unan d’é-omp, ha n’en em ziskouézi kéd d’ar béd ?\n23. Jézuz a respoun̄taz hag a lavaraz d’ézhan̄ : Mar kâr eur ré ac’hanoun, é mirô va gér, ha va Zâd a garô anézhan̄ ; hag é teûimp étrézég-hén̄, hag é choumimp enn-han̄.\n24. Nép na gâr kéd ac’hanoun, na vîr két va gér. Hag ar gér hoc’h eus klevet né két va gér, hôgen gér va Zad péhini en deûz va c’haset.\n25. Kémen̄t-ma em eûz lavared d’é-hoc’h, é-pâd é choumenn gan-é-hoc’h.\n26. Hôgen ann Dic’hlac’harer péhini eo ar Spéred-San̄tel, hag a vézô kaset gan̄t va Zâd em hanô, hen-nez a zesko pép trâ d’é-hoc’h, hag a zigasô koun d’é-hoc’h eûz a gémen̄t am eûz lavared d’é-hoc’h.\n27. Ar péoc’h a lézann gan-é-hoc’h : va féoc’h a rôann d’é-hoc’h : n’hé rôann ked d’é-hoc’h é-c’hîz ma hé rô ar béd. Na vézet két en̄krézet hô kaloun, ha na spoun̄tit két.\n28. Kleved hoc’h eûz pénaoz em euz lavared d’é-hoc’h : Mon̄d a rann kuît, hag é tistrôann étrézég-enn-hoc’h. Mar karfac’h ac’hanoun, é laouénafac’h, ô véza ma’z ann étré-zé va Zâd ; râk va Zad a zô brasoc’h égéd-oun.\n29. Ha bréma hel lavarann d’é-hoc’h ken̄t ma teûi ; évit pa vézô deuet, ma krédot.\n30. Pelloc’h na gomzinn mui némeûr gan-é-hoc’h ; râk prin̄s ar béd-man̄ a zeû, ha n’en deûz netrâ enn-oun.\n31. Hôgen évit mac’h anavézô ar béd pénaoz é karann va Zâd, hag é rann ar péz en deûz va Zâd gourc’hémennet d’in. Savit, ha déomb ac’hann.\n1. Mé eo ar wîr winien ; ha va Zâd eo al labourer.\n2. Kémen̄t skourr ha na zougô kéd a frouez enn-oun, e trouc’hô anézhan̄ : ha kémen̄d hini a zoug frouez, é skarzô anézhan̄, évit ma tigasô mui a frouez.\n3. C’houi a zô glân a vréma, enn abek d’ar geriou em eûz lavared d’é-hoc’h.\n4. Choumid enn-oun, ha mé enn-hoc’h. É-c’hîz né hell két ar skourr gwini dougen frouez anézhan̄ hé-unan, hag héb béza stag eûz ar winien : ével-sé é c’hoarvézô enn hô kén̄ver, ma na joumid enn-oun.\n2. Hô kâs a rain̄t kuîd eûz hô sinagogou : hôgen don̄d a ra ann heur, é péhini piou-bennâg a lazô ac’hanoc’h, a vennô béza gréad gan̄t-han̄ eunn dra hétuz da Zoué.\n29. Hé ziskibled a lavaraz d’ézhan̄ : Chétu bréma é komzez skléar, ha na lévérez parabolen é-béd.\n30. Bréma é wélomp pénaoz é wézez pép trâ, ha pénaoz n’éc’h eûz kéd a ézomm é vé gréat gan̄d dén goulennou ouz-id ; dré-zé é krédomp pénaoz oud deûed a Zoué.\n31. Jézuz a respoun̄taz d’ézhô : Bréma é krédit ?\n32. Chétu é teû ann heur, ha dijâ eo deûet, é péhini é viot skiñet pép-hini enn hé dû ; hag am délézot va-unan ; hôgen n’ounn két va-unan, râk va Zâd a zô gan-én̄.\n33. Kémen̄t-sé em eûz lavared d’é-hoc’h, évit ma hô pézô ar péoc’h enn-oun. En̄krez hô pézô er béd, hôgen hô pézet fisian̄s, trec’het eo bét ar béd gan-én̄.\n1. Jézuz ô vézâ lavaret kémen̄t-se, a zavaz hé zaou-lagad étrézég ann én̄v, hag a lavaraz : Va Zâd, deûed eo ann heur, meûl da vâb, évit ma vézi meûlet gan̄d da vâb :\n2. Ével ma éc’h eûz rôed d-ézhan̄ galloud war bép kîk, évit ma rôi ar vuez peûr-baduz da gémen̄d hini éc’h eûz rôed d’ézhan̄.\n3. Hôgen ar vuez peûr-baduz eo, ma anavézin̄d ac’hanod, hép-kén ar gwir Zoué, ha Jézuz-Krist, péhini éc’h eûz kaset.\n4. Da veûlet em eûz war ann douar ; peûr-c’hréad éo gan-én̄ al labour éz poa rôed d’in da ôber.\n5. Ha bréma, va Zâd, meûl ac’hanoun enn-od da-unan, eûz ar c’hloar-zé em eûz béd enn-od, abarz ma oa ar béd.\n6. Rôed em eûz da anaoud da hanô, d’ann dûd éc’h eûz rôed d’in er béd. D’îd é oan̄t, hag éc’h eûz hô rôed d’in, hag hô deûz mired da c’hér.\n7. Bréma é c’houzon̄t pénaoz kémen̄d éc’h eûz rôed d’in a zeû ac’hanod.\n8. O véza ma em eûz rôed d’ézhô ar geriou éc’h eûz rôed d’in, hag hô digéméred hô deûz ; anavézet hô deuz évit-gwîr pénaoz ounn deûed ac’hanod, hag hô deûz krédet pénaoz éc’h eûz va c’haset.\n9. Mé a béd évit-hô. Na bédann két évid ar béd, hôgen évid ar ré éc’h eûz rôed d’in, ô véza ma’z in̄t d’îd.\n10. Kémen̄d em eûz a zô d’îd, ha kémen̄d éc’h eûz a zô d’in, hag ounn meûlet enn-hô.\n11. Ha dijâ n’ounn mui er béd, hag hî a zô er bed, ha mé a zistrô étrézég enn-od. Tâd san̄tel, mîr enn da hanô ar ré éc’h eûz rôed d’in, évit ma vézin̄d unan, ével-d-omp.\n12. Pa édoun gan̄t-hô, é virenn anézhô enn da hanô. Mired em eûz ar ré éc’h eûz rôed d’in, ha n’eûz bét kollet hini anézhô, némét mâb ar gollidigez, évit ma vijé sévénet ar Skritur.\n13. Hôgen bréma é teûann étrézég enn-od, hag ann dra-man̄ a lavarann er béd, évit ma hô dévézô va lévénez enn-hô gan̄t leûnder.\n14. Da c’hér em eûz rôed d’ézhô, hag ar béd en deûz hô c’haséet, ô véza n’in̄t két eûz ar béd, ével n’ounn két va-unan eûz ar béd.\n15. N’az pédann két m’hô zenni eûz ar béd, hôgen m’hô miri a zrouk.\n16. N’in̄t kéd eûz ar béd, ével n’ounn kéd eûz ar béd va-unan.\n17. San̄téla anézhô er wirionez. Da c’hér eo ar wirionez.\n18. Ével ma éc’h eûz va c’haset er béd, em eûz ivé hô c’haset er béd.\n19. Hag en em zan̄téla a rann va-unan évit-hô, évit ma vézin̄d ivé san̄télet er wirionez.\n20. Hôgen na bédann kéd évit-hô hép-kén, hôgen c’hoaz évid ar ré a dlé kridi enn-oun dré hô gér.\n21. Évit na vézin̄d holl néméd unan, é-c’hîz ma émoud enn-oun, va Zâd, ha mé enn-od, ha ma vézin̄d ivé unan enn-omp, évit ma krédô ar béd pén̄aoz éc’h euz va c’haset.\n22. Ha rôed em eûz d’ézhô ar c’hloar éc’h eûz rôed d’in, évit ma vézin̄t unan, ével ma’z omp unan.\n23. Mé a zô enn-hô, ha té a zô enn-oun, évit ma vézin̄t peûr-c’hréat enn unan, ha ma anavézô ar béd pénaoz éc’h eûz va c’haset, hag éc’h eûz hô c’haret, ével éc’h eûz va c’haret.\n24. Va Zâd, mé a venn é teûfé el léac’h ma’z ounn ar ré éc’h euz rôed d’in, évit ma wélint va gloar éc’h eûz rôed d’in, ô véza ma éc’h eûz va c’haret abarz krouidigez ar béd.\n25. Tâd gwirion, ar bed n’en deûz kéd da anavézet ; hôgen mé em eûz da anavézet ; hag ar ré-man̄ hô deûz anavézet pénaoz éc’h eûz va c’haset.\n26. Rôed em eûz da anaoud d’ézhô da hanô, hag é rôinn da anaout, évit ma vézô enn-hô ar garantez éc’h eûz bét évid-oun, ha ma vézinn ivé enn-hô.\n1. Pa en doé Jézuz lavaret kémen̄t-sé, éz éaz gan̄d hé ziskibled enn tû all da Froud Sedron, é péléac’h é oa eul liorz, é péhini éz éaz hén̄ hag hé ziskibled.\n2. Hôgen Iuzaz péhini a werzé anézhan̄, a anavézé al léac’h-zé, ô véza ma oa éad aliez Jézuz énô gan̄d he ziskibled.\n3. Iuzaz éta ô véza kéméret gan̄t-han̄ eur van̄den soudarded, gan̄d ar vévellou a oa bét kaset gan̄d ar Véleien-vraz ha gan̄d ar Farizianed, a zeûaz dî gan̄t léternou, gan̄t goulou ha gan̄d armou.\n4. Hôgen Jézuz péhini a wié kémen̄d a dlié c’hoarvézout gan̄t-han̄, a ziambrougaz anézhô, hag a lavaraz d’ézhô : Piou a glaskit-hu ?\n5. Hag hî a respoun̄taz d’ézhan̄ : Jézuz a Nazaret. Jézuz a lavaraz d’ézhô : Mé eo. Hôgen Iuzaz péhini en doa hé werzet, en em zalc’hé ivé énô gan̄t-hô.\n6. Pa lararaz d’ézhô Jézuz : Mé eo, é argilchon̄t, hag é kouézchon̄t d’ann douar.\n7. Eur wéach c’hoaz é c’houlennaz out-hô : Piou a glaskit-hu ? Hag hî a lavaraz : Jésus a Nazaret.\n8. Jézuz a respoun̄taz : Lavared em eûz d’é-hoc’h pénaoz eo mé. Mar d-eo mé éta a glaskit, list ar ré-man̄ da von̄t-kuît.\n9. Évit ma vijé sévénet ar gér-man̄ en doa lavaret : Eûz ar ré éc’h eûz rôed d’in, n’am eûz kollet hini.\n10. Hôgen Simon Per péhini en doa eur c’hlézé, a dennaz anézhan̄, a skôaz gan̄d unan eus a vévellou ar Bélek-braz, hag a drouc’has hé skouarn zéou. Ann dén-zé a ioa hanvet Malkuz.\n11. Hôgen Jézuz a lavaraz da Ber : Laka da glézé enn hé feûr. Ha n’eo két réd é évchenn ar c’halir en deûz rôed d’in va Zâd ?\n12. Ar zoudarded, hô c’habiten, hag ann dûd kaset gan̄d ar Iuzevien a grogaz éta é Jézuz, hag a éréaz anézhan̄.\n13. Hag é kaschon̄d anézhan̄ da-gen̄ta da dî Annaz, ô véza ma oa tâd-kaer Kaifaz, péhini a ioa Bélek-braz er bloaz-sé.\n14. Ha Kaifaz a ioa ann hini en doa rôed ann ali d’ar Iuzevien, pénaoz é oa talvouduz é varvché eunn den évid ar bobl.\n15. Hôgen Simon Per a iéa war lerc’h Jézuz, gan̄d eunn diskibl all. Râg ann diskibl-zé a ioa anavezet gan̄d ar Bélek-braz, hag éz éaz gan̄t Jézuz é tî ar Bélek-braz.\n16. Ha Per a choumas er-méaz oud ann ôr. Neûzé ann diskibl all-zé, péhini a ioa anavézet gan̄d ar Belek-brâz, a iéaz er-méaz, a gomzaz gan̄d ar borsiérez, hag a lékéaz Per da von̄d é-barz.\n17. Hôgen ar plac’h borziérez-zé a lavaraz da Ber : Ha n’oud kéd ivé eûz a ziskibled ann dén-zé ? Hag hén̄ a lavaraz : N’ouon ket.\n18. Koulskoudé mévellou ha tûd ar Bélek-brâz a ioa enn hô zâ dirâg ar glaou (râk ién oa) hag e tommen̄t. Ha Per a ioa ivé gan̄t-hô, hag a dommé.\n19. Neûzé ar Bélek-brâz a réaz goulennou out Jézuz diwar-benn hé ziskibled, ha diwar-benn hé gélénnadurez.\n20. Jézuz a respon̄taz d’ézhan̄ : Dirâg ann holl em eûz komzet oud ann dûd ; kélennet em eûz bépred er sinagog hag enn templ, é péléac’h en em stroll ann holl Iuzevien : ha n’em eûz lavaret nétrâ enn amc’houlou.\n21. Pérâg é réz goulennou ouz-in ? Gra goulennou oud ar re hô deûz klevet ar péz em eûz lavaret d’ézhô : chétu ar ré a oar pétrâ em eus lavaret.\n22. Hôgen pa en doé lavaret kémen̄t-sé, unan eûz a bennou-kéar a ioa énô a rôaz eur javédad da Jézuz, ô lavarout : Hag ével-sé eo é respoun̄tez d’ar Bélek-brâz ?\n23. Jézus a respoun̄taz d’ézhan̄ : Mar em eûz komzet fall, rô testéni eûz ann drouk : hôgen ma em eûz komzet mâd, pérâg é skôez gan-én̄ ?\n24. Hag Annaz a gasaz anézhan̄ éréet da Gaifaz ar Bélek-brâz.\n25. Hôgen Simon Per a ioa enn hé zâ ô tomma. Hag é léverchon̄d d’ézhan̄ : Ha n’oud kéd ivé eûz hé ziskibled ? Ha nac’ha a réaz hén̄, ô lavarout : N’ounn két.\n26. Neûzé unan eûz a vévellou ar Bélek-brâz, kâr d’ann hini en doa Per trouc’het hé skouarn d’ézhan̄, a lavaraz d’ézhan̄ : Ha n’em eûz két da welet gan̄t-han̄ el liors ?\n27. Per hen nac’has eur wéach all ; ha râk-tâl ar c’hiḻek a ganas.\n28. Neûzé é kaschon̄t Jézuz eûz a dî Kaifaz d’al léz. Hôgen édo ar mintin ; ha n’az éjon̄t kéd el léz, évit n’en em saotrchen̄t két, ha ma hellchen̄t dibri ar Pask.\n29. Pilat a zeûaz éta d’hô c’havout er-méaz, hag a lavaras d’ézhô : Pé damall a rit-hu oud ann dén-zé ?\n30. Ar ré-man̄ a respoun̄tas hag a lavaraz d’ézhan̄ : Ma na vé két eur gwaller, n’hor bijé kéd hé zigased d’îd.\n31. Hôgen Pilat a lavaraz d’ézhô : Kémérit-hen̄ hoc’h-unan, ha barnit-hén̄ hervez hô lézen. Hag ar Iuzevien a lavaraz d’ézhan̄ : Né kéd aotréet d’é-omp laza dén.\n32. Évit ma vijé sévénet ar péz en doa lavaret Jézuz, pa en doa merket a bé varô é tlié mervel.\n33. Pilat a zeûaz adarré el léz, hag ô véza galvet Jézuz, é lavaraz d’ézhan̄ : Ha Roué ar Iuzevien oud ?\n34. Jézuz a respoun̄taz d’ézhan̄ : Hag ac’hanod da-unan é lévérez kémen̄t-sé, pé ma hô deûz ré all hé lavared d’îd ac’hanoun ?\n35. Pilat a respoun̄taz : Ha Iuzev ounn-mé ? Da vrôiz ha pennou ar véleien hô deûz da lékéad étré va daouarn : pétrâ éc’h eûz-té gréat ?\n36. Jézuz a respoun̄taz : Va Rouan̄télez né kéd eûz ar béd-man̄. Ma vijé va rouan̄télez eûz ar béd-man̄, va zûd hô divijé stourmet évit na gouézchenn két étré daouarn ar Iuzevien : Hôgen évit bréma va rouan̄télez né kéd ac’hann.\n37. Neûzé Pilat a lavaraz d’ézhan̄ : Roué oud éta ? Ha Jézuz a respoun̄taz : Hel lavaroud a réz pénaoz ounn Roué. Évit-sé eo ounn ganet, hag ounn deûed er béd évit rei testéni d’ar wirionez : piou-bennég a zalc’h oud ar wirionez, a zélaou va mouéz.\n38. Pilat a lavaraz d’ézhan̄ : Pétrâ eo ar wirionez ? Ha goudé m’en doé lavaret kémen̄t-sé, éz éaz adarré er-méaz étrézég ar Iuzevien, hag é lavaraz d’ézhô : Na gavann abek e-béd enn dén-zé.\n39. Hôgen ô véza ma’z eo ar boaz ma laoskfenn d’é-hoc’h eur ré da c’hoél Bask ; ha c’houi a fell d’é-hoc’h é laoskfenn d’é-hoc’h Roué ar Iuzevien ?\n40. Ar ré-man̄ en em lékéaz holl da gria, ha da lavarout : Na laosk kéd hé-man̄, hôgen laosk Barabbaz. Hôgen Barabbaz a ioa eul laer.\n1. Neuzé éta Pilat a géméraz Jézuz, hag a lékéaz hé skourjéza.\n2. Hag ar zoudarded goudé béza gwéet eur gurunen gan̄t spern, a lékéaz anézhi war hé benn : hag é lékéjon̄t war hé gein eur van̄tel tané.\n3. Hag é teûen̄t étrézég enn-han̄, hag é lavaren̄t : Dématîd, Roué ar Iuzevien : hag é roen̄t karvadou d’ézhan̄.\n4. Pilat a iéaz eur wéach c’hoaz ér-méaz, hag é lavaraz d’ar Iuzevien : Chétu é kasann anézhan̄ d’é-hoc’h er-méaz, évit mac’h anavézot pénaoz n’em eûz kavet abeg é-béd enn-han̄.\n5. (Jézuz éta a oé kaset er-méaz, ô tougen eur gurunen spern, hag eur zaé tané) ha Pilat a lavaraz d’ézhô : Chétu ann dén.\n29. Hôgen béz’ éz oa énô eur pôd leûn a wîn-egr. Hag hî ô véza lékéad eur spoué er gwîn-egr, hag ô véza lékéat sikadez war hé drô, é tougchon̄t anézhi oud hé c’hénou.\n6. Hag hen̄ a lavaraz d’ézhô : Taolid ar rouéjou enn tu déou eûz ar vâg, hag é kéfot. Hé deûrel a réjon̄t éta, ha na hellen̄t mui hé denna gan̄d all lôd pésked a ioa enn-han̄.\n7. Neûzé ann diskibl a garé Jézuz a lavaraz da Ber : Ann Aotrou eo. Simon Per pa glevas pénaoz é oa ann Aotrou, a lékéaz hé saé (râg enn noaz édo) hag en em daolaz er môr.\n8. Ann diskibled all a zeûaz er vâg (râk né oan̄t két pell diouc’h ann douar, hôgen war-héd daou c’han̄t ilinad hép-kén) ô sacha ar rouéjou leûn a besked.\n9. Pa oen̄t éta diskenned d’ann douar, é wéljon̄t glaou béô, ha pésked war-n-ézhan̄, ha bara.\n10. Ha Jézuz a lavaraz d’ézhô : Digasid eûz ar pésked hoc’h eûz kéméret bréma.\n11. Simon Per a biñaz, hag a dennaz ar rouéjou d’ann douar, hag hén̄ leûn a gan̄t tri hag han̄ter-kan̄t pésk brâz. Ha pétrâ-bennâg ma ioa kémen̄t, na dorraz ked ar rouéjou.\n12. Jézuz a lavaraz d’ézhô : Deûid, ha leinit. Hag hini eûz ar ré a ioa ouc’h taol na grédé goulenni digan̄t-han̄ : Piou oud-dé ? Râg gouzoud a réan̄t pénaoz é oa ann Aotrou.\n13. Ha Jézuz a zeûaz, hag a géméraz bara, hag hé rôaz d’ézhô, ha pésked enn hévélep doaré.\n14. Ann tredé wéach eo en em ziskouézaz Jézuz d’hé ziskibled, goudé ma oé savet a varô da véô.\n15. Goudé éta m’hô doé leinet, Jézuz a lavaraz da Zimon Per : Simon mâb Iann, ha karoud a réz ac’hanoun muioc’h égéd ar ré-man̄ ? Hag hén̄ a lavaraz d’ézhan̄: Ia, Aotrou, gouzoud a réz pénaoz é karann ac’hanod. Jézuz a lavaraz d’ézhan̄ : Pask va ein.\n16. Lavavoud a reaz c’hoaz d’ézhan̄: Simon mâb Iann, ha karoud a réz ac’hanoun ? Ha Per a lavaraz : Ia, Aotrou, gouzoud a réz pénaoz é karann ac’hanod. Jézuz a lavaraz d’ézhan̄ : Pask va ein.\n17. Evid ann trédé gwéach é lavaraz d’ézhan̄ : Simon mâb Iann, ha karoud a réz ac’hanoun ? Glac’hared é oé Per, ô véza ma lavaré d’ézhan̄ évid ann trédé gwéach : Ha karoud a réz ac’hanoun ? Hag é lavaraz d’ézhan̄ : Aotrou, té a oar pép trâ ; gouzoud a réz pénaoz é karann ac’hanod. Jézuz a lavaraz d’ézhan̄ ; Pask va dén̄ved.\n18. É-gwirionez, é-gwirionez hel lavarann d’îd ; pa oaz iaouan̄k, té en em c’hourizé da-unan, hag ez éez el léac’h ma kérez : hôgen pa gôzai, éc’h astenni da zaouarn, hag eunn all a gaso ac’hanod el léac’h na giri két.\n19. Hôgen kémen̄t-sé a lavaraz, évit merka gan̄t pé varô é tlié meûli Doué. Ha goudé béza komzet ével-sé é lavavaz d’ézhan̄ : Deûz war va lerc’h.\n20. Per ô véza trôet hé benn a wélas ô ton̄t war hé lerc’h ann diskibl a garé Jézuz ha péhini é-pâd ar goan-fask a oa gourvézet war hé askré, hag a lavaraz : Aotrou, piou eo ann hini a werzô ac’hanod ?\n21. Hôgan Per pa en doé hé wélet, a lavaraz da Jézuz : Aotrou, pétrâ a zeûi hé-man̄ ?\n22. Jézuz a lavavaz d’ézhan̄ : Mar fell d’in é chomfé béte ma teûfen, pé vern d’îd ? Deûz war va lerc’h.\n23. Hôgen rédek a réaz ar brud é-touez ar vreûdeûr, pénaoz ann diskibl-sé na varvché két. Koulskoudé Jézuz n’en doa két lavavet ? Na varvô két ; hôgen : Mar fell d’in é choumfé bété ma teûinn, pé vern d’îd ?\n24. Ann diskibl-sé eo a rô testéni eûz a gémen̄t-man̄, hag en deûz hé skrivet : ha gouzoud a réomp pénaoz hé desténi a zô gwirion.\n25. Kalz traou all en deûz gréat Jézuz : ha ma ven̄t skrivet gan̄d ann holl zarvoudou, na vennann két é hellfé ar béd hé-unan derc’hel al levriou a vé skrivet.\nAdtapet diwar « https://br.wikisource.org/w/index.php?title=Bibl/Aviel_S._Iann&oldid=66364 »\nKemmoù diwezhañ degaset d'ar bajenn-mañ d'an 24 C'hwe 2015, da 09:36.


Danevell 18 (live Lennegezh lise) - En ur gambrig kozh (Skrid)\nDanevell 18 (live Lennegezh lise)\nEn ur gambrig kozh\nStaliet e oa Benoni ouzh e vurev kozh. Teurel a reas ur sell ouzh ar prenestr damzigor. Glav. Adarre. Glav a oa bet o kouezhañ a-hed e vuhez. Daou vloaz ha tregont e oa, ha c'hwitet war pep tra evitañ, da viken. En em soñjal a reas. N'en doa ket anavezet e dad ha paour-raz oa bet e yaouankiz gant e vamm intañvez. E vamm. Na kalonek 'oa bet hi. Marteze a-drugarez d'al lizher skrivet gant e dad-kuñv d'ar familh. Difennet-groñs en doa digeriñ al lizher a-raok ma vefe-eñ er vered. Ha pa varvas... Ur souezhadenn ! Skrivet e oa bet gant an hini kozh kement-mañ :\nD'an hini en devezo spi,\nA nac'ho mont da baour,\nDezhañ da glask ha difazi,\nDizoleiñ eizh tammig aour.\nDibaoe n'o doa ket paouzet izili ar familh da glask an eizh tamm aour-se. Lod anezho a varvas, troet da sod. Mamm Benoni he doa klasket ivez. Evit he mab, a lâre-hi. Mes dont a reas karr an Ankou da gerc'hat anezhi. Pemzek vloaz 'oa Benoni ken. Marvet 'oa holl izili e familh o klask an aour pe un dra all, setu...\nBarrek e oa bet eñ er skol, mes tremenet gantañ ar vachelouriezh ne chome ket a-walc'h a arc'hant gantañ da genderc'hel gant ar studioù. Derc'hel a reas gant an enklaskoù, en aner. Labourioù bihan a reas, gopret fall, ha kriz e chome e blanedenn gant an dilabour o kreskiñ.\nNeuze e voe Arzhela. Arzhela. Bihanaat a rae kalon Benoni gant ar mantr pa c'hoarveze dezhañ soñjal enni. Sevel a reas ha mont betek ar prenestr. Pebezh amzer fall !\nArzhela. Kejet o doa en ur stal kazetennoù. Merc'h d'ur rener embregerezh e oa ha studierez war ar skiantoù e oa ivez. Arc'hant he doa, evel-just. Kreskiñ a reas tan ar garantez en daou zen yaouank. Pa c'houlennas Benoni digant tad Arzhela dimeziñ d'e verc'h, e nac'has :\n« Ur paotr mat oc'h Benoni... ha... yaouank oc'h c'hoazh. Amzer ho peus d'ober ho soñj... »\nGouzout a rae Benoni koulz hag Arzhela penaos en doa c'hoant an tad dimeziñ ar plac'h gant unan liv an arc'hant war e zremm. Prometiñ a reas Arzhela gortoz e vefe pinvidikaet. Hag eñ da glask ul labour a fiziañs hag an aour ivez..., an aour.\nHa bremañ ? Bremañ e oa-eñ daou vloaz ha tregont en e gambrig, liv ar brein ouzh ar mogerioù anezhi. An arrebeuri a oa bet roet dezhañ pe kavet. Ar baourentez. Dalc'hmat. Hag Arzhela... Arzhela a oa dimezet gant un ijinour yaouank ur gravatenn vrav tro-dro d'e c'houzoug.\n« Nav bloaz ha tregont on bremañ », he doa displeget Arzhela leun he daoulagad a zaeroù,\n« N'hallan ket mui gortoz... Kompren a rez, Benoni... N'hallan ket mui... »\nHuanadiñ a reas Benoni. Er-maez e oa paouezet ar glav da gouezhañ. Ober a reas e soñj. Re a amzer a oa tremenet, re griz e oa bet e vuhez. Nag a c'hwitadennoù, nag a amzer gollet o klask an eizh tammig aour ! Arzhela, ooo ! Arzhela ! O c'hlasket em eus, hen touiñ a ran, o c'hlasket em eus...\nNetra. Sioul. Sioulaet' oa e galon bremañ. Kerzhout a reas Benoni goustad war-zu ar gwele damzistrujet. Kemer a reas ur pakadig lienet a zindan ar vatarasenn distummet. Krenañ a reas e zaouarn kerkent ha dispakañ al lienenn wenn, enni ur bistolenn. E zaoulagad a bare outi. D'e vamm e oa bet gwechall.\n« Sell marteze e c'helli he gwerzhañ evit bevañ » he doa lavaret hi d'he mab a-raok mervel. N'en doa ket bet c'hoant Benoni gwerzhañ anezhi.\n« Hiziv e vo implijet » a soñjas an den dic'hoanaget. An aour, Arzhela, poent 'oa dezhañ echuiñ. Sankañ a reas beg ar bistolenn war e ividig... serriñ e zaoulagad... ha... pouezhañ war an draen.\nKouezhañ a reas Benoni war ar planchod poultrennek, en e zorn ar bistolenn. Ne chome ken seizh bolodig enni. Seizh bolodig aour.\n© 1995-2002 Lena Bocquenet, Embannadurioù an Hemon, Skolaj Diwan, straed Gay Lussac, F-29480 ar Releg Kerhuon, Breizh, Europa.


Nation of Islam (Broad an Islam) a zo un aozadur politikel, relijiel ha dispartiour amerikan, a zo mammenn al lod brasañ eus an aozadurioù muzulman er gumuniezh afroamerikan. Diaes eo gouzout pet ezel a zo ennañ peogwir ne vez ket embannet sifroù gantañ. Priziañ a reer e oa etre 20 000 ha 40 000 ezel, ha war-dro 100 000 pe muioc'h a genduaded e 2007.\nUnan eus bannieloù Nation of Islam\nSavet eo bet Nation of Islam e Detroit, e hanternoz ar Stadoù-Unanet, e 1930, gant Wallace Fard Muhammad a vez gwelet gant Broad an Islam evel ar «Mesiaz» (pe Mahdi) gortozet gant ar vuzulmiz, ha Doue (Allah) enkorfet zoken. Ur meskaj etre ar vroadelouriezh afroamerikan hag ar relijion eo ar gealoniezh zispleget ganti. Awenet eo ar relijion-se gant an Islam daoust dezhi bout pell diouzh an Islam reizhkred. Sellet e vez ouzh NoI e-giz ur sektenn gant al lod brasañ eus ar vuzulmiz.\nDaoust da Wallace Fard Muhammad bout krouer NoI eo Elijah Muhammad hag a roas dezhañ e heñchadur, e aozadur hag e c'halloud, etre 1934 ha 1975. Unan pennoù-bras meur an aozadur a zo bet Malcolm X betek ma torras gantañ war-lerc'h ur birc'hirinded da vMekka e 1964 o flatrañ gouennelouriezh NoI a-c'houdevezh.\nMohamed Ali en ur vodadeg Elijah Muhammad\nE 1975 e troas Nation of Islam d'un emsav muzulman sunnat nebeut war-lerc'h marv Elijah Muhammad. E 1978 e voe kuitaet an aozadur gant ur strollad stourmerien o nac'hañ heñchadur nevez NoI. Kemeret e voe ganto an anv Nation of Islam a oa bet dilaosket gant ar pennaozadur. Feal da gealoniezh orin, en desped da cheñchamantoù dister zo, eo renet NoI «nevez» abaoe dispartiañ 1978 gant Louis Farrakhan. Hennezh zo ur bleiner gwelet mat er gumuniezh afroamerikan e deroù ar XXIañ kantved. Ul levezon a ya pelloc'h eget kelc'hioù relijiel NoI o deus e gomzoù kumuniezhel o pouezañ war ar fed e vez ret d'ar re zu studiañ, diorren o statud kevredadel armerzhel ha stourm ouzh ar felliezh. Meur a rendael o deus savet e brezegennoù douetus a-enep d'ar re wenn ha d'ar yuzevion avat.\nThe Million man march e Washington DC, e 1995.\nE 1995 ec'h aozas Nation of Islam ur vanifestadeg veur e Washington, The million march man, a oa berzet d'ar re wenn ha d'ar maouezed.\nAdtapet diwar « https://br.wikipedia.org/w/index.php?title=Nation_of_Islam&oldid=1908778 »\nDernière modification le 8 Eos 2021, à 22:07\nKemmoù diwezhañ degaset d'ar bajenn-mañ d'an 8 Eos 2021, da 22:07.


E penn Ouganda, Idi Amin Dada a voe da gentañ a-du gant broioù ar gornaoueg ha skoazellet gant Israel hag er fin a-du gant diktatour Libia Muammar al-Gaddafi, gant hini Zair Mobutu Sese Seko, gant an Unvaniezh Soviedel, ha gant Alamagn ar Reter. E 1975 e teuas Amin Dada da vezañ kadoriad an Aozadur evit Unvaniezh Afrika (OUA), savet evit harpañ ar c’henlabour etre stadoù Afrika. Er bloavezhioù 1977–1979 e oa Ouganda, renet gantañ, unan eus izili ar Bodad war Gwirioù Mab-den er Broadoù Unanet. Ha war un dro e voe skoazellet Amin Dada gant Stadunaniz ar CIA, a gasas bombezennoù hag armoù all da arme Ouganda hag ar gemeras perzh asambles gant arme Amin Dada e taolioù kaset da benn en Ouganda. E 1977, pa baouezas gouarnamant Londrez da gaout darempred gant Ouganda, e tisklêrias Idi Amin Dada e oa bet trec’h war Breizh-Veur hag e lakaas war-lerc’h e anv al lizherennoù "CBE", evit "Conqueror of the British Empire" (Alouber Impalaeriezh Breizh-Veur).\nAdtapet diwar « https://br.wikipedia.org/w/index.php?title=Idi_Amin_Dada&oldid=1882430 »\nDernière modification le 2 Eos 2020, à 15:52\nKemmoù diwezhañ degaset d'ar bajenn-mañ d'an 2 Eos 2020, da 15:52.


Kaozeal:Kamtchatka (stêr) - Wikipedia\nUr pennad Kamchatka zo ivez. --Llydawr 10 Gwe 2011 da 15:50 (UTC)\nHervez an treuzlizherennadur e vefe Kamtchatka an doare da zilenn, marteze e c'haller ober un adkas adalek Kamchatka (a seblant din bezañ diwar ar stumm saoznek)? Ar memes danvez a gaver en daou, ha savet gant ar memes den. Pe disverkañ mik Kamchatka a-hend-all.--Trec'hlid mitonet 10 Gwe 2011 da 16:35 (UTC)\nGwell e vefe resisaat "stêr Kamtchatka" pe "Kamtchatka (stêr)" evit an titl, evel ma reer en darn vrasañ eus ar yezhoù all (en:Kamchatka River, es:Río Kamchatka, fr:Kamtchatka (fleuve), hr:Kamčatka (rijeka), it:Kamčatka (fiume), ru:Камчатка (река)). Rak ur pennad Ledenez Kamtchatka zo ivez. --Llydawr 4 Her 2011 da 10:51 (UTC)\nSklaeroc'h e vefe. Hag er braz (ma n'eo ket an holl) eus ar yezhoù all (ar rusianeg da gentañ penn ru:Камчатка), e kas Kamtchatka d'al ledenez ha neket d'ar stêr. Mat e vefe ober heñvel.--Trec'hlid mitonet 4 Her 2011 da 11:37 (UTC)\nAdtapet diwar « https://br.wikipedia.org/w/index.php?title=Kaozeal:Kamtchatka_(stêr)&oldid=1066246 »\nKemmoù diwezhañ degaset d'ar bajenn-mañ d'an 5 Her 2011, da 12:52.


Lizheregour, istorour ar relijionoù, denoniour\n4 a viz Meurzh 1898\n11 a viz Here 1986\nDocteur honoris causa de l'université d'Uppsala (1955)\nPrix mondial Cino-Del-Duca (1984)\nGeorges Dumézil a zo ul lizheregour, istorour ar relijionoù hag un denoniour gall, ganet d'ar 4 a viz Meurzh 1898 e Paris 12vet, ha marvet d'an 11 a viz Here 1986 en hevelep kêr, er 5vet arondisamant.\nE labour war ar c'hevredigezhioù hag ar relijionoù indezeuropat o deus digoret selloù nevez war an enklaskoù istorel hag ar skiantoù denel. Arveret e veze kalz a yezhoù gantañ da geñveriañ testennoù kozh eus meur a sevenadur indezeuropat. Gant ar wengelouriezh hag ar relijionoù da gentañ-penn.\nGeorges Dumézil a oa dedennet ivez gant yezhoù ha danevelloù eus Azia ar C'hreiz.\nTeorienn an teir c'hargAozañ\nDoueed souveren an Indezeuropiz, 1977\nDiskouezet en deus e vez kavet e-barzh an danevelloù hengounel europat ur sell war kevredigezhioù aozet hervez teir c'harg :\nkarg ar sakr hag ar riegezh\nkarg ar brezel\nkarg ar c'henderc'h hag ar gouennadur\nAn aozadur-se gant teir c'harg a vez kavet ivez e-barzh :\nar gwengeloù ;\nan danevelloù diazez evel re Henroma ;\nan ensavadurioù sokial evel ar c'hastaoù en India ;\nurzhioù ar Renad Kozh, anezho kloer, noblañs ha Trede Stad.\nDumézil en deus kroget gant e studioù oc'h ober gwengelouriezh keñveriet. Deskoniet e oa da gentañ gant Antoine Meillet, a-raok ma voe dilezet en-dro gant e geneiled peogwir o devoa rebechet dezhañ e arver eus ar vitologiezh evit e studioù lennegel, hag e zoare da blegañ ar fedoù evit klotañ gant e deorienn.\nPa reas anaoudegezh gant sevenadur an Oseted (diskennidi d'ar Skited studiet a-raok gant Vsevolod Miller), e kendalc'has war an hent-se. Soñjal a rae d'ar re-se e oant diskennidi da bobl wengelel an Narted hag a zo tost a-walc'h da wengeloù Indezeuropiz (damheñvel eo an euzhviled hag an erevent). Ouzhpenn eo rannet pobl an Narted e tri rummad :\nar re greñv o spered (zund), an Alægatæ ;\nar re greñv o c'horf, an Æhsærtæggatæ ;\nar re binvidik gant o chatal, ar Boratæ.\nEmbann a reas ur pennad e 1930, « La Préhistoire indo-iranienne des castes », e lec'h ma keñverie ar gevredigezh kasta Indez gant an hini a veze kavet en Iran en henamzer. Bro Iran eo ar vro vuzulman nemeti a zo kloareged enni.\nE 1938 e studias karg ar riegezh er c'hevredizhioù indezeuropat o keñveriañ ar vrahmaned indiat hag ar flamined roman . Ar flamined a vere kehel an doueed Jupiter, Mars ha Quirinus, tri doue hag a glot gant an teir c'harg, ar sakr, an nerzh brezelel, hag ar frouezhusted. Karg ar sakr (pe ar riegezh) zo kenaozet gant daou neuz :\nur stumm danvezel, eztaolet dre al lezennoù hag ar barnerezh, ha gwriziennet er bed-mañ ;\nur stumm all liammet ouzh ar galloud ha gwriziennet er bed all.\nAdkavet e vez ar patrom-se e kevredigezh ar grennamzer gant an oratores (ar c'hloer), ar bellatores (an noblañs) hag al laboratores (an trede-stad).\nEr Mahabharata e ra ivez pep haroz hervez ar patrom drifonktionel, da lavaret eo, hervez plas ha karg an doue liammet ouzh an haroz.\nAspects de la fonction guerrière chez les Indo-Européens, Presses universitaires de France\nLe Roman des jumeaux - Esquisses de mythologie, embann dalif Joël Grisward, Gallimard, 1994\n↑ Cite journal, volume 185, 1974, https://www.persee.fr/doc/rhr_0035-1423_1974_num_185_1_10103 pages 3–8\n↑ Cite journal, volume 29, 1974, pages 749–752\nAdtapet diwar « https://br.wikipedia.org/w/index.php?title=Georges_Dumézil&oldid=1999537 »


SVD Jakez Riou » greunit\nSVD Jakez Riou\nBlog Fanch Barvec\nDidoueziadur ar greunit\n23\t11\t2012\nAr greunit a zo ur roc’h a vez kavet kalzig e Breizh.\nImplijet eo bet kalz en amzer gwechall gant an dud evit sevel o ziez. An deiz ha hiziv e vez kendalc’het da’e implijout, met deuet eo da vezañ un danvez cheuc’h kaer a-walc’h.\nKenstag ha dizouriñ eo ar greunit pa ‘z eo yac’h. Kavet e vez greunit yac’h er maen-gleuzioù, din dan an douar hag ar plant. Greunit kozh (pe didoueziet) a c’heller kavout a-us ha tro-dro d’ar greunit yac’h -se. Ar greunit kozh a zo spluius ha bruzunus. N’eo ket danvez a galite evit sevel tiez padal e vez pe eo bet implijet memestra evit sevel tiez.\nPenaos eo deuet ar greunit yac’h da vezañ kozh (didoueziet)?\nKlegerioù greunit yac’h ha kozh\nDour ar glav , an hini eo en em silet eo bet etre ar bloc’hadoù reier dre ar frailhoù. Goude kalz amzer eo deuet da vezañ bruzunusoc’h bruzunusañ ar greunit. Tammoù zo kouezhet en traoñ da stumman traezh-douar.\nGreunit brein (bruzunus-tre) ha traezh-douar\nLavaret e vez ez eus bet un didoueziadur eus ar greunit pa vez tremenet eus ur roc’h kenstag (solud) d’ur roc’h bruzunus pe dibrad.\nCatégories : 5ved Geologiezh\n4re biologiezh (3)\n4re Geologiezh (9)\n5ved Geologiezh (7)\nEvit an holl (15)\nKerlenn liorzhañ (4)\nRenkadur al loened\nDistro-skol 2018 / 2019\nMont endro organoù reizhel ar merc’hed\nDistro skol 2017 2018\nPennadoù koshoc’h Sélectionner un mois octobre 2018 (3) avril 2018 (1) septembre 2017 (1) mars 2017 (1) septembre 2016 (1) janvier 2016 (1) septembre 2015 (1) juin 2015 (1) octobre 2014 (2) septembre 2014 (3) juin 2014 (1) décembre 2013 (3) septembre 2013 (2) mars 2013 (2) janvier 2013 (1) décembre 2012 (1) novembre 2012 (4) octobre 2012 (9) septembre 2012 (8)\nNiver a weladennoù\n82777 Den a zo deuet da weladenniñ al lec'hienn-mañ\nBlog istor geo Erwan Blog evit an Istor Geo e 4re ha 3de\nBlog matematik 4re Jakez Riou blog kentelioù ha poelladennoù evit pevareidi Skolaj Diwan Kemper\nBlog matematikoù Gwenael Kentelioù mat evit ar re 6ved\nKartennoù ha titouroù diwar douaroniezh Breizh\nLiorzhig ar skolaj Liorzh ar skolaj implijet evit ar c’hentelioù pe ar blijadur\namprevaned annelided araknided boud bev bruzunus distro skol Diwan dizouriñ douar dour fonnder Frañs gasteropoded kanienn kartenn keinenn Kemper kenstag kerentiad Kren-douar krignerezh laboused liorzh liorzhañ loened mab-den Maeziad menezioù mentelezh paotr plac'h Plan plant poull dindan-vor reier reizh renkadur roc'h seism Skolaj spesad spluius taol-arnod Tornaod variadennoù hiniennel


Pajenn:Ar Prat - Nozveziou an arvor, 1909.djvu/125 - Wikimammenn\nPajenn:Ar Prat - Nozveziou an arvor, 1909.djvu/125\ntigoueze ganti rankout mont wardro eur c’hlanvour all, ar Breizad a gase ar pladig pell dioutan. Lakaat a rea adarre e benn etre e zaouarn, hag hen buan da Vreiz-Izel war nij. Netra n’helle ober d’ezan dizrei de vuez gwirion, nemet an hini he devoa touet gant skoazel Doue miret da Ivonaïg he muia-karet divroet.\nEvito eo e pede ar C’hoar santez Anastaz, evit an daou grouadur-ze, — eus he oad, — a en em gare kement ha ker mat. Pedi a rea evito epad ar momejou dister a leze ganti ar preder a gemere ouz ar re glanv.\nEn despet koulskoude d’ar preder a gemere gant Kergelar, n’helle ket kas dioutan an dristidigez, ar velkoni a yoa oc’h her c’hrina. Fallaat a rea. Dont a rea da veza treut, en hevelep doare na jome mui nemet ar relegou anezan. N’en doa mui awalc’h a nerz evit disken e-unan eus e wele. Deuet oa da veza dizeblant, na wele mui netra, nemet marteze du-ze er pellder. Hag ar pez a yoa gwasoc’h, ne lavare mui netra divar-benn al lizer skrivet d’ar gear hag edo kement war c’hed anezan eun dervez bennak diaraok.\nAr medisin a heje e benn gwenn hag e skoaz ledan. O skriva e ursiou er gambr, e-kichen, e lavaras d’ar C’hoar :\n— « N’hellan mui netra, va C’hoar. E spered hag e galon a zo klanvoc’h eget e gorf. Red e ve e gas d’ar gear buan ha buan. Ne welan ket e ve eun dra bennak-all da ober. »\nAr C’hoar a zonjas e raje mato skriva a-nevez da Ivona, o kredi e oa bet kollet al lizer kenta. Kement-ma a zeblantas ober vad da Gergelar. Pedet he devoa Ivona da rei respont kenta ma c’hallje, hag e krede, ar C’hoar gez, ez aje gwelloc’h an\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/125&oldid=158654 »\nKemmoù diwezhañ degaset d'ar bajenn-mañ d'an 12 Ebr 2020, da 11:42.


Samedi 17 avril 2021 à 15:09\nAr c'haner ha kizeller Jean-Claude Talec © Radio France - Axel Perret\nPetra 'vez graet gant kanaouennoù dastumet digant ar re gozh er vro ? Emaoc'h o vont da selaou un ton da vale lusket gant ar gimmick "bombomber" ennañ, kanet gant Yves Cadic e Treogan (22) bet dastumet e 1985 gant Jean-Claude Talec ar c'haner a orin eus Speied (29).\nKinniget en doa Jean-Claude da gentañ an ton da vale-se d'ar c'helc'h keltiek Speied evit ober an danserien mont e-barzh an dañs. War-lerc'h en deus lakaet Jean-Claude ar bombomber-se war ur ganaouenn anvet "Marv ar big" en deus savet asambles gant e c'hamalad bras Erik Salaün. Kanañ a rae Erik Salaün ar c'han ha diskan gant Erik Marchand e Pariz ha gant Jean-Claude Talec ivez.\nPa vije ket ken evit nijal kandaonet ar big da vervel (Marv ar big)\nPiged © Maxppp - Christian Watier\n"Marv ar big" a zo ur chañson diwar-benn un istor gwir, trist kenkoulz ha farsus 'oa degouezhet da Jean-Claude. Un deiz he doa deuet ur big e-barzh e di, met n'oa ket gouest ken al lapous da nijal abalamour ma oa bet tapet anezhi dre he lost gant Jean-Claude. Ha marvet ar big. Met n'oant ket kontant mod ebet ar piged all a oa deuet tro dro an ti !\nDespun holl biged ar c'hartier 'vit mont da rebech' d'ar muntrer (Marv ar big)\nHa n'eo ket echu ar marvailh-se gant Jean-Claude Talec a zo kaner ha kizeller koad ivez. Desket en doa al labour war ar c'hoad en Alre (56), ha da c'houde e skol arzoù pleustrek Boulle e Pariz. Hag en doa labouret en atalieroù mirdi ar morlu e Pariz, ha bremañ er gêr e Sant-Hern (29). Bloavezhioù zo e oa gwall glañv Erik Salaün. Ha Jean-Claude a oa oc'h ober ur skulterezh evel ul lapous - marteze ur big - he beg etrezek an traoñ en douar. N'oa ket kontant tamm ebet ar c'hizeller gant-se ha santimantoù du en e galon. Nebeut devezhioù war-lerc'h en doa bet Jean-Claude un taol pellgomz : e c'hamalad Erik Salaün a oa aet d'an anaon. Marv ar big.\n"Marv ar pig" a vez klevet gant ar bladenn "Marvailhoù"\nKavet e vez an ton da vale "Bombomber" dastumet gant Jean-Claude Talec ha "Marv ar pig" gant ar bladenn "Marvailhoù" embannet e 2011.